888 by isavrwn tria - issuu\nΕΒΔΟΜΑΔΙΑΙΑ ΕΠΙΘΕΩΡΗΣΗ ΚΙΝΗΜΑΤΟΓΡΑΦΟΥ - ΛΟΙΠΩΝ ΘΕΑΜΑΤΩΝ & ΠΟΙΟΤΗΤΑΣ ΖΩΗΣ ΤΗΣ ΘΕΣΣΑΛΟΝΙΚΗΣ 6 Μαΐου 2010 • Τεύχος 500+388 • Ιδρυτής: Τάσος Μιχαηλίδης • ΔΙΑΦΗΜΙΣΤΙΚΟ ΦΥΛΛΑΔΙΟ • ΔΙΑΝΕΜΕΤΑΙ ΔΩΡΕΑΝ\nΘέλω ου! Ήταν παραμονές των εκλογών του 1981, όταν σε συγκεντρωμένο πλήθος στο Ηράκλειο Κρήτης ο Γεώργιος Ράλλης, τότε αρχηγός της Νέας Δημοκρατίας, αλλά και πρωθυπουργός της χώρας είπε το περίφημο πια «Δεν θέλω ου», αντιδρώντας στις κραυγές των οπαδών του κόμματός του κατά του Ανδρέα Παπανδρέου, τότε αρχηγού του ΠΑΣΟΚ και εμφανέστατα πλέον έτοιμου να αναλάβει τα ηνία της Ελλάδας. Η φράση του έδειξε πολιτικό πολιτισμό, αλλά δεν είναι προτεραιότητα στους καιρούς μας η επίδειξή του, όταν υπάρχει τέτοιος εμπαιγμός από τους εκάστοτε κυβερνώντες. Ας κάνουμε μια γρήγορη αναδρομή…\n1978 (κυβέρνηση Κωνσταντίνου Καραμανλή): απαιτείται «λιτότητα» για να ανορθωθεί η ελληνική οικονομία και να μπούμε στην Ε.Ο.Κ. 1985 (κυβέρνηση Ανδρέα Παπανδρέου): έχει προηγηθεί η θρυλική ατάκα του νικηφόρου 1981 περί «καμμένης γης», όμως, μετά από μια τετραετία γενναίων παροχών, στην αρχή της δεύτερης τετραετίας, που έχει κερδηθεί με το κόλπο-γκρόσο Σαρτζετάκη και το σύνθημα «Για ακόμα καλύτερες μέρες», ο Ανδρέας μιλά για «στενωπό» και καλεί –ποιον άλλον;- τον Σημίτη να μας βγάλει από αυτήν, με το κατάλληλο σφίξιμο ζωναριού. 1990 (κυβέρνηση Κωνσταντίνου Μητσοτάκη): βρέθηκαν «άδεια ταμεία», γι’ αυτό και οι αυξήσεις που θα δοθούν θα είναι «0+0=14%». Πρόκειται για μια ιστορική πρόσθεση, που σημαδεύει το ανελέητο κυνήγι των εργαζομένων, μισθωτών και συνταξιούχων. 1997 (κυβέρνηση Κώστα Σημίτη): στο πλαίσιο του εκσυγχρονισμού και της «σύγκλισης με το ευρώ» οδεύουμε σε υποτίμηση του νομίσματος, λαμβάνονται νέα μέτρα, πιέζεται κι άλλο το στομάχι\nτου Έλληνα, αλλά μόλις μπούμε στο νέο νόμισμα όλα θα φτιάξουν… 2007 (κυβέρνηση Κώστα Καραμανλή): αφού έγινε μια απογραφή της εθνικής οικονομίας, που μας έθεσε υπό επιτήρηση, ενώ μεσολάβησε μια υπέροχη τριετία (πλάκα κάνουμε, απλώς η κυβέρνηση άφησε τον χρόνο να κυλά, δίχως να κάνει ουσιαστικά τίποτα το πρώτο έτος και μετά αρκέστηκε σε μπαλώματα, ήγγικεν ο χρόνος να πληρώσουμε την «παγκόσμια οικονομική κρίση»… 2010 (κυβέρνηση Γιώργου Παπανδρέου): επειδή οι προηγούμενοι τα έκαναν μαντάρα (το δεχόμαστε ως δεδομένο, αλλά αυτό δεν σημαίνει ότι μπορεί κάποιος να εκλέγεται προτείνοντας προγράμματα που δεν έχουν ούτε την ελάχιστη σχέση με όσα ξεκινά να πράττει, άπαξ και παίρνει την εξουσία) χρειαζόμαστε δανεικά από τους συμμάχους και τους παραχωρούμε (παρέα με το Δ.Ν.Τ.) το δικαίωμα να μας… χωρίς σάλιο. Δεν είναι εύκολο να σχολιάσει κανείς τον κατακλυσμό των μέτρων που έπεσαν στο κεφάλι του ασθενούς. Μπήκαμε στον ευρωπαϊκό γύψο, η θεραπεία μοιάζει και με ευθανασία, ο δρόμος στο βάθος δεν φανερώνει δυνατότητα αναστροφής. Θα το αντέξουμε κι αυτό; Θα βγούμε από το τούνελ; Φωνάξτε, γιατί χανόμαστε! Θέλω ου! Μακρόσυρτα, επίμονα, κακόηχα… Δεν γίνεται αλλιώς! Δημοσθένης Ξιφιλίνος\nΦεστιβάλ καινοτομίας από το Ε.Β.Ε.Θ. και τη Δ.Ε.Θ. Στη Θεσσαλονίκη γεννιέται το πρώτο Φεστιβάλ καινοτομίας στην Ελλάδα που σκοπό έχει την ανάδειξη της καινοτομίας και της δημιουργικότητας σε μοχλό ανάπτυξης της οικονομίας και της κοινωνίας και το οποίο αποτελεί μια πρωτοβουλία του Εμπορικού και Βιομηχανικού Επιμελητηρίου Θεσσαλονίκης (Ε.Β.Ε.Θ.) και της Διεθνούς Έκθεσης Θεσσαλονίκης (Δ.Ε.Θ.). Το Φεστιβάλ διοργανώνεται κατά τα διεθνή πρότυπα και για το λόγο αυτό η πρώτη χρονιά του νέου αυτού θεσμού φέρνει από το εξωτερικό και προβάλλει στο ελληνικό κοινό καινοτομίες και επιτυχημένες επιχειρηματικές πρωτοβουλίες, καθώς ο στόχος των διοργανωτών είναι να προβάλλουν και να αναδείξουν καθ’ όλη τη διάρκεια της χρονιάς την αξία της δημιουργικότητας και της καινοτομίας ως παράγοντα ανάπτυξης του τόπου μέσω του www.innovationthessaloniki.gr, αλλά και των συνεργασιών που θα δημιουργηθούν με ανάλογους διεθνείς φορείς. Στο πλαίσιο αυτό, η πρώτη διοργάνωση του Φεστιβάλ αναπτύσσεται σε δύο άξονες: αφενός στην αναγκαιότητα της ψηφιακής ανάπτυξης (Go Digital) και αφετέρου στην πράσινη ανάπτυξη και ενεργειακή καινοτομία (Go Green). Σύμφωνα με το πρόγραμμα, το Φεστιβάλ θα φιλοξενήσει τρεις εκδηλώσεις με άξονα το διαδίκτυο και τις νέες τεχνολογίες, μια έκθεση στην αποθήκη Δ στο λιμάνι, ένα πράσινο σπίτι στο Mediterranean cosmos, innovation café, αλλά και διάφορες δράσεις ευαισθητοποίησης. Το θέμα της κεντρικής εκδήλωσης που θα πραγματοποιηθεί την Πέμπτη 13 Μαΐου στο Βασιλικό Θέατρο είναι Καινοτομίες και Διαδίκτυο: μοχλός ανάπτυξης της πόλης και θα περιλαμβάνει εκτός από τις τοποθετήσεις των προσκεκλημένων ομιλητών και την εκδήλωση Thessaloniki Innovation Awards, κατά τη διάρκεια της οποίας θα βραβευτούν διακεκριμένοι Έλληνες που πρωτοπορούν διεθνώς. Για τις 14 Μαΐου έχουν προγραμματιστεί δύο θεματικές εκδηλώσεις, οι οποίες θα πραγματοποιηθούν στο αμφιθέατρο της αποθήκης Δ στο λιμάνι. Στη μια που θα έχει τίτλο Go Digital θα συζητηθεί πώς το διαδίκτυο λειτουργεί ως μοχλός ανάπτυξης του εμπορίου και των επιχειρήσεων και θα παρουσιαστούν παραδείγματα για το θέμα Social Media & blogging: Νέοι τρόποι επικοινωνίας, με παρουσιάσεις επι-\nτυχημένων παραδειγμάτων από την Ελλάδα, ενώ η δεύτερη θα έχει τίτλο ΜΙΤ και Augmented Reality: μια νέα πραγματικότητα γεννιέται στην πόλη, την καθημερινότητα, τον πολιτισμό, κατά τη διάρκεια της οποίας θα πραγματοποιηθεί παρουσίαση του SENSEable City Lab του ΜΙΤ, της Science Gallery και του IED. Οι τιμώμενοι προσκεκλημένοι θα είναι η Έλενα Αμβροσιάδου (γενική διευθύντρια/CEO και συνιδρύτρια του χρηματοπιστωτικού ομίλου IKOS, με δραστηριότητες στη Νέα Υόρκη, στο Τόκιο, τη Βιέννη, το Λονδίνο, την Κύπρο και το Μονακό), ο Τζορτζ Σακελάρης (ιδρυτής της AMERESCO), Νικόλαος Χρηστάκης (καθηγητής Κοινωνιολογίας της Ιατρικής στο τμήμα Πολιτικής Υπηρεσιών Υγείας της Ιατρικής Σχολής του Harvard, καθηγητής Κοινωνιολογίας στο τμήμα Κοινωνιολογίας της Σχολής Τεχνών και Επιστημών του Harvard και καθηγητής Ιατρικής στην Ιατρική Σχολή του Harvard) και ο Νίκος Τομπάζης (διευθυντής σχεδιασμού της Ferrari για τη Formula 1), ενώ προσκεκλημένοι ομιλητές θα είναι ο Κάρλο Ράτι (διευθυντής και καθηγητής MIT Senseable City Laboratory), ο Αντόνιο Καμάρα (καθηγητής του Πανεπιστημίου της Λισσαβόνας και επισκέπτης καθηγητής του Cornell και του ΜΙΤ), ο δρ. Μάικλ Τζον Γκόρμαν (ιδρυτικό στέλεχος της Science Gallery) και ο Χόρχε Πέρεζ (καθηγητής στο IED και σχεδιαστής του καινοτόμου Informative Solar Bus Stop). Όσοι ενδιαφέρονται να δώσουν το «παρών» στο Φεστιβάλ, μπορούν να αναζητήσουν περισσότερες πληροφορίες στη διεύθυνση www.innovationthessaloniki.gr. Κατερίνα Παπαδοπούλου\nΠρος Θεσσαλονικείς, ξη΄ επιστολή φαύλου Ερώτηση (για συντομία στο εξής «Ε»): Πώς ονομάζεσαι; Απάντηση (για συντομία στο εξής «Α»): Μισθωτός. Ε: Ποιοι είναι οι γονείς σου; Α: Ο πατέρας μου ήταν μισθωτός, καθώς και ο παππούς και ο προπάππος μου. Οι πρόγονοί μου ήταν δουλοπάροικοι και σκλάβοι. Η μάνα μου ονομάζεται Φτώχεια. Ε: Από πού έρχεσαι και πού πηγαίνεις; Α: Έρχομαι από τη Φτώχεια και πηγαίνω στην Εξαθλίωση, περνώντας από το νοσοκομείο όπου το κορμί μου θα χρησιμεύσει για πειράματα στα καινούργια σας φάρμακα και για τις έρευνες γιατρών που περιθάλπουν τους προνομιούχους του Κεφαλαίου. Ε: Ποια είναι η θρησκεία σου; Α: Η θρησκεία του Κεφαλαίου. Ε: Ποια καθήκοντα σου επιβάλλει η θρησκεία σου; Α: Δυο κύρια καθήκοντα: της παραίτησης και της εργασίας. Ε: Σου επιβάλλει και άλλα καθήκοντα; Α: Ναι. Να συνεχίζω τη νηστεία όλο το χρόνο. Να ζω με στερήσεις χωρίς να χορταίνω ποτέ. Να καταπνίγω όλες τις σαρκικές ανάγκες και τις πνευματικές αναζητήσεις. Ε: Ποια είναι τα καθήκοντα που η θρησκεία σού επιβάλλει απέναντι στην κοινωνία; Α: Να αυξάνω τον κοινωνικό πλούτο πρώτα με τη δουλειά μου και μετά με τις αποταμιεύσεις μου.\nΑ: Να τις καταθέτω στο Κρατικό Ταμιευτήριο για να καλύπτουν το κρατικό έλλειμμα ή να τις εμπιστεύομαι στις εταιρίες που έχουν ιδρύσει οι φιλάνθρωποι οικονομολόγοι για να τις δανείζουν στα αφεντικά μου. Τις οικονομίες μας πρέπει να τις βάζουμε πάντα στη διάθεση των αφεντικών μας. Ε: Πώς σε τιμωρεί ο θεός σου; Α: Καταδικάζοντάς με στην ανεργία. Μου απαγορεύουν το κρέας, το κρασί, τη φωτιά. Με καταδικάζουν να πεθάνω της πείνας, εγώ, η γυναίκα και τα παιδιά μου. Ε: Ποια σφάλματα πρέπει να διαπράξεις για να καταδικαστείς στην ανεργία; Α: Κανένα. Το Κεφάλαιο αρέσκεται να επιβάλλει την ανεργία για λόγους που το μικρό μυαλό μας αδυνατεί να συλλάβει. Ε: Μετά το θάνατο, ποια θα είναι η ανταμοιβή σου; Α: Πολύ μεγάλη. Μετά το θάνατο, το Κεφάλαιο θα με αφήσει να κάτσω και να ξαποστάσω. Δεν θα υποφέρω πια από το κρύο και την πείνα, δεν θα αγωνιώ για το καθημερινό ψωμί ούτε για κείνο της επόμενης μέρας. Θα απολαμβάνω την αιώνια ανάπαυση του τάφου. Πολ Λαφάργκ Η θρησκεία του κεφαλαίου\n(επιμέλεια: Θοδωρής Μπακάλης)\nεξώστης: Εβδομαδιαία Επιθεώρηση Κινηματογράφου & Λοιπών Θεαμάτων της Θεσσαλονίκης www.issuu.com/exostis Γραφεία σύνταξης: Ισαύρων 3, τηλ. 2310 267 484 fax: 2310 287 869 e-mail: exostis@the.forthnet.gr και exostis@hotmail.com Ιδρυτής: Τάσος Μιχαηλίδης Εκδότρια: Δόμνα Ελευθεριάδου-Μιχαηλίδου Αρχισυντάκτες: Θόδωρος Γιαχουστίδης, Δημοσθένης Ξιφιλίνος Σ’ αυτό το τεύχος γράφουν: Πέτρος Αλμπάνης, Αναστασία Αποστόλου, Δελίνα Βασιλειάδη, Μαριάννα Βασιλείου, Τάνια Βλαχομήτρου, Εύα Βολογιαννίδου, Λένα Βρούσια, Γιάννης Ν. Γκακίδης, Δημήτρης Δρένος, Δανάη Κανελλά, Κώστας Καρδερίνης, Θοδωρής Μπακάλης, Ορέστης Μανασής, Αλέξανδρος Μιλκίδης, Δημήτρης Μπαλαμπανίδης, Σωτήρης Μπαμπατζιμόπουλος, Κατερίνα Παπαδοπούλου, Μαριάννα Ράντου, Τάσος Ρόζος, Γιάννης Τοτονίδης Σκίτσο: Σταύρος Κιουτσιούκης Υπεύθυνη Διαφήμισης: Χριστίνα Μυλωνοπούλου Σχεδιασμός εντύπου: Θάνος Πάππας Τα ενυπόγραφα κείμενα εκφράζουν τις προσωπικές απόψεις των συντακτών. Τα αρχικά δ.τ. σημαίνουν ότι τα κείμενα προέρχονται από δελτία τύπου που μας έστειλαν οι ενδιαφερόμενοι. Ο εξώστης κυκλοφορεί σε 18.000 αντίτυπα και μοιράζεται δωρεάν\nΠολλά και ενδιαφέροντα γεγονότα θα συμβούν μέσα στον Μάη. Οι δραστήριοι παραγωγοί, με έντονη διάθεση να εκφράσουν τις ανησυχίες τους, μας προτείνουν συνεχώς νέες δημιουργίες, που αντανακλούν τα διαφορετικά terroir του ελληνικού αμπελώνα. Μέσα από μια δεύτερη «ανάγνωση» των κρασιών, μας κοινοποιούν και τις παγκόσμιες τάσεις στην οινοποίηση. Με αυτά τα κρασιά θα ασχοληθεί η επόμενη συνάντηση του Wine Club THESSALONIKI ’96 την Τετάρτη 19 Μαΐου, στις 20:00, στο Εxcelsior Hotel, με οδηγό την χημικό-οινολόγο Μαρία Νέτσικα. Τα μεγάλα κλασσικά της κινέζικης κουζίνας καταφθάνουν στη Μαρμίτα: spring rolls, dim sums, Singapore noodles, εύκολο γλυκόξινο χοιρινό και πολλά άλλα. Γρήγορα πιάτα, φρέσκα υλικά και –φυσικά- οικονομικά. Περισσότερες πληροφορίες στο 2310278027 ή στο www.marmita.gr Εδώ και λίγο χρονικό διάστημα στο .ES (Φράγκων 2-4) γίνονται ενδιαφέρουσες οινογνωστικές βραδιές. Κάθε Δευτέρα στις 21:00 παρουσιάζονται καταξιωμένα οινοποιεία. Μετά από τις προηγούμενες πετυχημένες Δευτέρες που προηγήθηκαν, τη Δευτέρα 10 Μαΐου ο οινολόγος Απόστολος Θυμιόπουλος θα μας μιλήσει για το κτήμα Γη και Ουρανός.\n18-20/5 Ρεν Σαμιού. Η Reine Sammut, βραβευμένη με ένα αστέρι Michelin και με 17 διακρίσεις από τον οδηγό Gault-Millau για το εστιατόριό της Auberge La Fenière, έχει ανακηρυχθεί δυο φορές «Η Καλύτερη Σεφ της Γαλλίας. Χρησιμοποιεί τα καλύτερα υλικά, ενώ οι προτάσεις της είναι ένας συνδυασμός γεύσεων από την Προβηγκία, τη Σικελία, τη Μάλτα και την Τυνησία. 21-23/5 Κλερ Σμιθ. Head Chef στο βραβευμένο με τρία αστέρια Michelin εστιατόριο του διάσημου Gordon Ramsay, η Clare Smyth θεωρείται μια από τις λαμπρότερες σεφ όλων των εποχών σύμφωνα με τους διεθνείς γαστρονομικούς κύκλους. Είναι γνωστή για την τόλμη, τη φαντασία και την υψηλή ποιότητα που διακρίνει τα πιάτα της, τα οποία οδηγεί σε γαστρο-\n18-20/5 Γεωργιάννα Χειλιαδάκη. Οι κριτικοί γεύσης την ξεχωρίζουν και την κατατάσσουν στα ταλέντα που ξετυλίγονται με ταχύτητα φωτός. Μαζί με τον συνεργάτη της, σεφ Νίκο Ρούσσο, συστήνουν την κουζίνα τους στο εστιατόριό τους, Funky Gourmet, με προτάσεις που αποτελούν ένα δημιουργικό μίγμα νεοελληνικής κουζίνας με standards υψηλής γαστρονομίας, τοποθετώντας τον πήχη της ελληνικής γαστρονομικής σκηνής ακόμη πιο ψηλά.\n14-16/5 Κορνέλια Πολέτο. Είναι βραβευμένη με ένα αστέρι Michelin για το εστιατόριό της Poletto στο Αμβούργο. Η Cornelia Poletto ξεκίνησε την ενασχόλησή της με τη μαγειρική από μικρή. Η κουζίνα της έχει ιταλικές επιρροές και παρουσιάζει μια σεμνότητα που όμως… κρύβει συνταρακτικό ταμπεραμέντο!\n17-19/5 Καόρι Έντο – Ντίνα Νικολάου. Μια σύμπραξη γαστρονομικών δυνάμεων και πολιτισμών είναι η καινούργια ιδέα που εισάγει φέτος το Sani Gourmet. Πρωταγωνίστριες σ’ αυτό το γαστριμαργικό γεγονός είναι η γνωστή σεφ Ντίνα Νικολάου και η Kaori Endo, που πήγε στο Παρίσι από την Ιαπωνία το 1995. Η κουζίνα της αποτελεί ένα ραφινάτο μίγμα ιαπωνικών και γαλλικών επιρροών, και θεωρείται εκλεπτυσμένη, αλλά και περιπετειώδης.\n1 4 - 1 6 / 5 Μ ό ν τ σ ε Εστρούκ. Βραβευμένη με ένα αστέρι Michelin για το εστιατόριό της El Cingle στη Vacarisses, η Montse Estruch διαθέτει άρτια τεχνική, φαντασία και επαγγελματισμό. Οι γεύσεις της αποτελούν την επιτομή του Καταλανικού γαστρονομικού ταμπεραμέντου: δίνει μεγάλη σημασία στη σύλληψη και την ακριβή εκτέλεση των συνταγών της.\n14-16/5 Κατ Κόρα. Πρώτη και μοναδική γυναίκα στις Η.Π.Α. τιμημένη με τον τίτλο «Iron Chef», Ελληνίδα της διασποράς από τη Σκόπελο, η Cat Cora θεωρείται σήμερα μια από τις διασημότερες σεφ στην Αμερική, διαθέτει δικό της εστιατόριο στο Macy’s South Coast Plaza, αλλά και στο Walt Disney World, απ’ όπου συστήνει στο αμερικάνικο κοινό την ελληνική κουζίνα με ένα σύγχρονο twist.\nΠοια από τις 13 γυναίκες σεφ του 5ου Sani Gourmet, θα διαλέξουμε για να μας εντυπωσιάσει με την μαγειρική της; 14-16/5 Κωνσταν τ ί ν α Φάκλαρη. Η σεφ της «Σελήνης» στη Σαντορίνη θεωρείται μια από τις εξαιρετικές περιπτώσεις δημιουργικότητας στην ελληνική γαστρονομία. Έχει μια γαλλικού τύπου ματιά στα πιάτα της, με γεύσεις δουλεμένες με μια φίνα, κομψή και σίγουρα ισορροπημένη προσέγγιση. Η Φάκλαρη προτιμά μια «ήσυχη νεοελληνική κουζίνα, διακριτική, χωρίς εντυπωσιασμούς και απόλυτα οικεία ως προς την όψη και τη γεύση».\n17-19/5 Νένα Ισμυρνόγλου. Είναι μια από τις πιο γνωστές Ελληνίδες σεφ, που έχουν καταφέρει με το ταλέντο, αλλά και τον χαρακτήρα τους, να επικρατήσουν στον ανδροκρατούμενο χώρο της επαγγελματικής μαγειρικής.\n21-23/5 Φλόρα Μικουλά. Αγαπημένη μαθήτρια 21-23/5 Μ α ρ ί α 21-23/5 Μπατου βραβευμέΗλία. Η Maria Elia μπέτ Ντε Ροζιέρ. νου με τρία αστέείχε την μεγάλη Celebrity chef στη ρια Michelin Αλέν τύχη να μαθητεύΓαλλία, η Babette Πασάρ, η Flora Mikula περιλαμβάνεται σει, εκτός από γνωde Rozieres από τη στη λίστα των πλέον ταλαντούχων σεφ στά εστιατόρια στο Γουαδελούπη είναι στην Γαλλία, ενώ έχει χαρακτηριστεί μια Λονδίνο και άλλες βραβευμένη συγαπό τις καλύτερες σεφ της κουζίνας της πόλεις του εξωτερικού, στο El Bulli και στο γραφέας τεσσάρων επιτυχημένων βιβλίων, Προβηγκίας. Arzak. Από αυτά αποκόμισε τεράστια γαστρο- έχει κάνει εκπομπές στη TV και έχει στο βιονομική εμπειρία. γραφικό της σημαντικές συνεργασίες, όπως αυτή με τον διάσημο σεφ Ζοέλ Ρομπουσόν.\nθέατρο Κοίτα να δεις!\nΟ Ντάνι και η βαθιά γαλάζια θάλασσα\nStudio Ars Moriendi: Molloy-Faust-Mephisto ή το μήλο και ο διάβολος (μια σπουδή στο ά-τοπο) performance\nΣε μια υποβαθμισμένη συνοικία μιας μεγαλούπολης, σ’ ένα άθλιο μπαράκι, ένας άνδρας και μια γυναίκα, ο Ντάνι και η Ρομπέρτα, συναντιούνται τυχαία και παραδίνονται στη δίνη ενός απάχικου-αλήτικου χορού ζωής… Το εξαιρετικό θεατρικό του πολυβραβευμένου Αμερικανού συγγραφέα Τζον Πάτρικ Σάνλεϊ Ο Ντάνι και η βαθιά γαλάζια θάλασσα (ένας απάχικος-αλήτικος χορός) ανεβαίνει από το ΚΕΝΤΡΟ ΘΕΑΤΡΙΚΗΣ ΕΡΕΥΝΑΣ ΘΕΣΣΑΛΟΝΙΚΗΣ στην Αίθουσα Μάντεως Τειρεσία (Γ. Κωνσταντινίδη 15, τηλ. 2310865904, www.dramastudio.gr), σε μετάφραση Δάφνης Αγγελοπούλου και απόδοση-σκηνοθεσία Πέτρου Ζηβανού. Πρόκειται για μια μαγική παράσταση, μοναδικής δύναμης, ευαισθησίας και ομορφιάς, όπου συγκλονίζουν οι προσωπικές γεμάτες θλίψη, πίκρα και πόνο ιστορίες των ηρώων. Αλλά η κοινή ιστορία τους, που μπροστά στα μάτια μας αυτοί πλάθουν, συγκινεί βαθιά. Ο Ντάνι και η Ρομπέρτα, δυο ανθρώπινα ερείπια που δεν αντέχουν τον ίδιο τον εαυτό τους, ανακαλύπτουν όχι μόνο πως έχουν τη δύναμη να νιώσουν αισθήματα για κάποιον άλλον, αλλά και την ελπίδα πως είναι δυνατό να «κλέψουν» κι αυτοί κάποιες στιγμές ζωής ή ευτυχίας, έστω κι αν οι ίδιοι πιστεύουν πως δεν τις δικαιούνται. Ενδιαφέρουσες οι σκηνογραφικές επιλογές της Νατάσσας Ζηβανού, εμπνευσμένη η ιδέα να τοποθετείται η δράση σε μια αρκετά σκοτεινή και σχεδόν ολότελα άδεια σκηνή, αναγκάζοντας τους ήρωες να δρουν και να αντιδρούν απαλλαγμένοι από οποιοδήποτε περιττό στοιχείο θα μπορούσε να τους επηρεάσει ή να τους αποσπάσει την προσοχή. Εξαιρετική η σκηνοθεσία. Ο σκηνοθέτης απέσπασε πολύ δυνατές ερμηνείες και από τους δύο πρωταγωνιστές. Καταπληκτικός ο Γιάννης Τσίκουλας, που ερμήνευσε το ρόλο του Ντάνι ισορροπώντας ανάμεσα στη σκληρότητα και την ευαισθησία. Συγκλονιστική, όπως πάντα, η ερμηνεία της Μάρας Τσικάρα (Ρομπέρτα)… Η σκηνή του απάχικου-αλήτικου χορού στο τέλος του έργου (κινησιολογία Ιωάννα Μήτσικα) είναι εκπληκτική!\nσε σκηνοθεσία Γιάννη Μήτρου. 7-10/5 στις 21:00. Δ. Κουφίτσα 18. Τηλ. 6947819774, 6979764717. Studio Vis Motrix: Ιουλιέτα, performance από την ομάδα χορού Vis Motrix, σε χορογραφία Κωνσταντίνου Γεράρδου. Έως και 16/5. Παρασκευή στις 24:00, Σάββατο-Δευτέρα στις 22:00. Αγν. Στρατιώτη 20 (απέναντι από Αγ. Δημήτριο). Τηλ. 2310228161. Αθήναιον: Φθινοπωρινή ιστορία του Αλεξέι Αρμπούζοφ, σε απόδοση Ερρίκου Μπελιέ και σκηνοθεσία Ιωάννας Μιχαλακοπούλου. Τρίτη, Πέμπτη, Παρασκευή και Σάββατο 21:15, Τετάρτη και Κυριακή 20:00. Βασ. Όλγας 35, τηλ. 2310832060. Αμαλία: Φεστιβάλ «Προτάσεις 2010». Graveyard Cafe Band / In Extremis (μουσική παράσταση) από τη θεατρική ομάδα Πασπαρτού, σε σκηνοθεσία Γιάννη Σκουρλέτη. 8-9/5 στις 21:00. Βλαντιμίρ Μαγιακόφσκι: Ιδού εγώ από την Εταιρεία Θεάτρου «Δυτικά της Πόλης», σε σκηνοθεσία Τάκη Τζαμαργιά. 11-12/5 στις 21:00. Αμαλίας 71. Τηλ. 2310821483. Αριστοτέλειον: Η χαρτοπαίχτρα του Δημήτρη Ψαθά, σε σκηνοθεσία Βασίλη Μυριανθόπουλου. Τετάρτη, Πέμπτη, Παρασκευή στις 21:30, Σάββατο και Κυριακή στις 18:30 και στις 21:30. Εθνικής Αμύνης 3. Τηλ. 2310223785. Δημοτικό Θέατρο Καλαμαριάς: Ο Βασιλιάς πεθαίνει του Ευγένιου Ιονέσκο, σε σκηνοθεσία Μάνιας Παπαδημητρίου. Έως 9/5. Τετάρτη και Κυριακή στις 20:00, Πέμπτη και Παρασκευή στις 21:15, Σάββατο στις 18:30 και στις 21:15. Γράμμα στην κόρη μου του Άρνολντ Γουέσκερ, σε σκηνοθεσία Βασίλη Κυρίτση. 12-16/5. Τετάρτη και Κυριακή στις 20:00, Πέμπτη και Παρασκευή στις 21:15, Σάββατο στις 18:30 και στις 21:15. Μεταμορφώσεως 7-9. Τηλ. 2310458591. Δημοτικό Θέατρο Πολίχνης «Έλλη Παπαπαναγιώτου»: Αγγέλα Παπάζογλου του Γιώργη Παπάζογλου, με την Άννα Βαγενά. 6/5 στις 21:15. Από της ζωής τα μέρη χάθηκαν οι ποιητές (μουσικοθεατρικό ρεσιτάλ) από το ΔΗ.ΠΕ.ΘΕ. Αγρινίου σε σκηνοθεσία Βασίλη Νικολαΐδη. 10-11/5 στις 21:15. Μαυρομιχάλη 56. Τηλ. 2310600386. Εγνατία: Αταίριαστο ζευγάρι του Νιλ Σάιμον, σε απόδοση-διασκευή Αλέξανδρου Ρήγα-Δημήτρη Αποστόλου, σε σκηνοθεσία Αλέξανδρου Ρήγα. Τετάρτη, Πέμπτη και Παρασκευή στις 21:30, Σάββατο και Κυριακή στις 18:30 και στις 21:30. Πατριάρχου Ιωακείμ 1. Τηλ. 2310225172. Θέατρο Τέχνης Ακτίς Αελίου: Αχταρμίξ 3, σε κείμενο και σκηνοθεσία Θωμά Βελισσάρη. Έως και 9/5. Πέμπτη έως Κυριακή στις 21:15. Χριστοπούλου 12. Τηλ. 2310229249. Καφωδείο Ελληνικό: GREMANDOS (μουσική-θεατρική παράσταση) σε σύνθεση-κείμενο Νίκου Ορτετζάτου. Δευτέρα 10/5 στις 22:30. Θέατρο έξω από το θέατρο με τις Μαρία Ράπτη και Βαρβάρα Δουμανίδου. Τετάρτη 12/5. Ιουστινιανού 4. Τηλ. 2310237016. Κέντρο Θεατρικής Έρευνας: Ο Ντάνι και η βαθιά άγρια θάλασσα του Τζον Πάτρικ Σάνλεϊ, σε σκηνοθεσία Πέτρου Ζηβανού. Έως και 16/5. Παρασκευή και Σάββατο στις 21:15 και Κυριακή στις 20:00. Γ. Κωνσταντινίδη\n15. Τηλ. 2310865904. Κ.Θ.Β.Ε.: Θέατρο Εταιρίας Μακεδονικών Σπουδών: Ηλέκτρα, σε σκηνοθεσία Γρηγόρη Καραντινάκη. Έως και 23/5. Τετάρτη και Κυριακή στις 19:00. Πέμπτη-Σάββατο στις 21:00. Εθνικής Αμύνης 2. Τηλ. 2310223785. Λαϊκή\nΣκηνή Μονής Λαζαριστών (Σκηνή Σωκράτης Καραντινός): Με τα παιδιά της πιάτσας του Γιώργου Σκαμπαρδώνη, βασισμένο στο έργο Τα παιδιά της πιάτσας του Νίκου Τσιφόρου, σε σκηνοθεσία Κωνσταντίνου Αρβανιτάκη. Έως και 16/5. Τετάρτη και Κυριακή στις 19:00. Σάββατο στις 18:00 και στις 21:00, Πέμπτη και Παρασκευή στις 21:00. Μονή Λαζαριστών, Κολοκοτρώνη 21, Σταυρούπολη. Τηλ. 2310288000, 2310589200, 2310589237. Πειραματική Σκηνή Μονής Λαζαριστών: Τα γρανάζια του Ζαν-Πολ Σαρτρ, από τη θεατρική ομάδα του Πανεπιστημίου Μακεδονίας, σε σκηνοθεσία Μαρίας Φωτιάδου. 7/5 στις 21:00. Είσοδος ελεύθερη. Facebook: basically human (χορός) από την ομάδα χορού Κιναίσθηση, σε σκηνοθετική επιμέλεια Σμαρούς Πλατιώτη. 8/5 στις 21:00. Είσοδος ελεύθερη. Μονή Λαζαριστών, Κολοκοτρώνη 21, Σταυρούπολη. Τηλ. 2310288000, 2310589200, 2310589237. Κολοσσαίον: Χαμάμ Γυναικών, σε σκηνοθεσία Γιάννη Μόρτζου. Από 7/5. Tετάρτη-Πέμπτη 18:45 και 21:45, Παρασκευή 21:45, Σάββατο-Κυριακή 18:45 και 21:45. Τετάρτη, Σάββατο και Κυριακή 18:30 και 21:30, Πέμπτη και Παρασκευή στις 21:30. Βασιλίσσης Όλγας 150. Τηλ. 2310834996. Μαραμπού: Υπο…σχέσεις, από τη θεατρική ομάδα Drama Str. Ακατάλληλη για ανηλίκους. Δευτέρα και Τρίτη στις 21:00. Αιγύπτου 5 (Λαδάδικα). Τηλ. 2310517019. Μύλος (MYLOS CLUB): Διογένης Δασκάλου + Monie Monie Coniente, σε σκηνοθεσία Γρηγόρη Αποστολόπουλου. Από 10/5. Παρασκευή και Σάββατο στις 21:00. Γεωργίου Ανδρέου 56. Τηλ. 2310510081. Πολυμορφικός Χώρος Τέχνης KIRKI: Παραμυθένια Πραγματικότητα του Έκτωρα Τώνια, σε σκηνοθεσία Τόνιας Αδριανάκη. 8-30/5. Σάββατο και Κυριακή στις 21:00. Φιλίππου 36 (Πλατεία Αριστοτέλους, πίσω από το άγαλμα του Βενιζέλου, Αρχαία Αγορά). Τηλ. 6984772626. Πολιτεία Θεάτρου: Φωνές: Όλια μια ψυχούλα και Η επέτειος του Άντον Τσέχοφ, σε σκηνοθεσία Μαρίας Μπαλτατζή. Κάθε Παρασκευή έως και 28/5. Η απαρηγόρητη χήρα του Κώστα Μουρσελά και Ας Ανακεφαλαιώσω της Β. Σωτηροπούλου, σε σκηνοθεσία Μαρίας Μπαλτατζή. Κάθε Σάββατο έως και 29/5. Η προξενήτρα και Πρόταση Γάμου του Άντον Τσέχοφ, σε σκηνοθεσία Μαρίας Μπαλτατζή. Κάθε Κυριακή έως και 30/5. Στις 21:30. Ολύμπου 88 (περιοχή Αρχαία Αγορά). Τηλ. 2310272909. Ράδιο Σίτυ: Ο Μπακαλόγατος των Χρήστου και Γιώργου Γιαννακόπουλου, σε σκηνοθεσία Πέτρου Φιλιππίδη. Τετάρτη-Παρασκευή στις 21:15, Σάββατο 18:15 και 21:15, Κυριακή 21:15. Παρασκευοπούλου 9. Τηλ. 2310824970, 2310819153. Σοφούλη: Μόνοι μαζί του Ίγκβαρ Αμπγέρνσεν, σε σκηνοθεσία Λευτέρη Γιοβαννίδη. Δευτέρα, Τρίτη στις 21:15, Κυριακές στις 20:00. Έως και 31/5. Τραπεζούντος 5 και Σοφούλη. Τηλ. 2310423925. Ταξίδι Ονείρου: Μια νύχτα με τον Ρετζ του Κέβιν Έλιοτ, σε σκηνοθεσία Βαγγέλη Ηλιάδη. Έως και 2/6. Δευτέρα, Τρίτη και Τετάρτη στις 21:15. Στεφάνου Τάττη 3, περιοχή Ι. Ν. Αγίας Σοφίας. Τηλ. 6972702870. Χώρος Τέχνης 3ος Όροφος: Ύαινες ή ο μονόλογος του Θιοντόρ Φρεντερίκ Μπενουά του Κριστιάν Σιμεόν, σε σκηνοθεσία Χρήστου Καρδαχάκη. Έως και 10/5 στις 21:15. Παρασκευή και Σάββατο στις 21:15, Κυριακή στις 20:00. Καθολικών 3. Τηλ. 2310535747. Επιμέλεια ατζέντας: Δελίνα Βασιλειάδη\nΓια τρίτη χρονιά ο ΠΟΛΙΤΙΣΤΙΚΟΣ ΣΥΛΛΟΓΟΣ ΚΑΛΑΜΑΡΙΑΣ, σε συνεργασία με τον Δήμο Καλαμαριάς, διοργανώνει το φεστιβάλ Θεατρικές Συναντήσεις. Πρόκειται για έναν καταξιωμένο θεσμό, ο οποίος παρά τη σύντομη ζωή του κατάφερε να γίνει γρήγορα αγαπητός και να κερδίσει το θεατρόφιλο κοινό της πόλης. Στόχος του προγράμματος Ο βασιλιάς πεθαίνει είναι να φέρει στη Θεσσαλονίκη παραστάσεις που διακρίνονται για την καλλιτεχνική τους ποιότητα και την πρωτοτυπία τους και οι οποίες ήταν δύσκολο να ανέβουν με άλλο τρόπο στην πόλη. Στη φετινή διοργάνωση συμμετέχουν τέσσερις θίασοι, οι οποίοι και θα δώσουν συνολικά 24 παραστάσεις. Η αυλαία ανοίγει με το ΘΕΑΤΡΟ ΤΕΧΝΗΣ ΚΑΡΟΛΟΣ ΚΟΥΝ και την παράσταση Ο Βασιλιάς πεθαίνει του Ευγένιου Ιονέσκο. Η μετάφραση είναι του Ερρίκου Μπελιέ, ενώ τη σκηνοθεσία υπογράφει η Μάνια Παπαδημητρίου. Τον πρωταγωνιστικό ρόλο ερμηνεύει ο Γεράσιμος Γεννατάς. Η παράσταση θα δοθεί έως και 9 Μαΐου. Το ΘΕΑΤΡΟ ΤΗΣ ΟΔΟΥ ΚΕΦΑΛΛΗΝΙΑΣ επέλεξε να ανεβάσει τον μονόλογο του Άρνολντ Γουέσκερ Γράμμα στην κόρη μου από 12 έως και 16 Μαΐου, με πρωταγωνίστρια τη Μάνια Παπαδημητρίου. Η σκηνοθεσία είναι του Βασίλη Κυρίτση και η μετάφραση της Χριστίνας Μπάμπου- Παγουρέλη. Ο θεατρικός οργανισμός ΣΤΙΓΜΗ παρουσιάζει από 19 έως και 23 Μαΐου το έργο του Ρώμου Φιλύρα Να μου στείλετε μια ρεπούμπλικα, σε σκηνοθεσία Γιάννη Αναστασάκη. Στο ρόλο του ποιητή ο Δημήτρης Κοτζιάς. Τέλος, η θεατρική ομάδα EX ANIMO και η εταιρεία ΣΤΟΑ παρουσιάζουν την επιθεώρηση ΤΕΛΕΙΑ GR σε σκηνοθεσία Θανάση Παπαγεωργίου από 25 έως και 30 Μαΐου. Παράλληλα με τις παραστάσεις θα πραγματοποιηθούν και διαλέξεις σχετικά με ζητήματα που αφορούν το σύγχρονο θέατρο. Οι διαλέξεις θα δίνονται κάθε Τετάρτη μετά το τέλος της παράστασης, με τη συμμετοχή ενός εκπροσώπου του εκάστοτε θιάσου. Δανάη Κανελλά\nεικαστικά κομικς «Μα είναι τρελοί αυτοί οι Ρωμαίοι!»…\nΠου ακόμα πιστεύουν ότι μπορούν να υποτάξουν το μικρό γαλατικό χωριό στις ακτές της Αρμορικής! Και ίσως να μπορούσαν, αν οι κάτοικοί του δεν είχαν το μαγικό φίλτρο του δρυίδη Πανοραμίξ! Σίγουρα όλοι αναγνωρίζουμε αυτήν την ιστορία. Ακόμη και αν δεν ανήκετε στους μανιώδεις συλλέκτες του Αστερίξ, όλο και κάποιο τεύχος θα’ χει πέσει στα χέρια σας, με κάποια από τις άπειρες αποτυχημένες προσπάθειες των Ρωμαίων να υποτάξουν τους δαιμόνιους Γαλάτες. Ξεκίνησε το 1959 από τη Γαλλία (στην Ελλάδα ήρθε τέλη της δεκαετίας του ’60) και μέχρι σήμερα ο Αστερίξ των Ρενέ Γκοσινί και Αλμπέρ Ουντερζό κατέχει ξεχωριστή θέση στην ιστορία των κόμιξ. Οι αριθμοί μιλούν: πάνω από 300 εκατομμύρια πωλήσεις παγκοσμίως και μεταφρασμένο σε πάνω από 100 γλώσσες! Ο Αστερίξ γίνεται 50 χρονών και εμείς μπορούμε να τον απολαύσουμε στην περιοδική έκθεση 50 χρόνια Αστερίξ. Ο Γαλάτης ήρωας στο Αρχαιολογικό Μουσείο, που συνδιοργανώνουν το Αρχαιολογικό Μουσείο, το Γαλλικό Ινστιτούτο και οι εκδόσεις ΜΑΜΟΥΘ Comix. Προσωπικά, απόλαυσα όχι μόνο τους αγαπημένους (αντι)ήρωες των παιδικών μου χρόνων, αλλά και την αρτιότητα του μουσειολογικού σκεπτικού της έκθεσης.\nΗ αίσθηση του ταξιδιού και του παιχνιδιού είναι έντονη και αυτό δημιουργείται πριν ακόμη μπούμε μέσα στο μουσείο, με τα βήματα του Αστερίξ στις σκάλες της εισόδου να μας βάζουν απευθείας στο «παιχνίδι» και να μας καθοδηγούν σε όλη την πορεία μέχρι την έξοδο. Η περιοδική έκθεση φιλοξενείται στο ισόγειο. Βλέπουμε σχέδια από τα άλμπουμ του Αστερίξ από το 1959 μέχρι σήμερα, τη γραφομηχανή Royal του Γκοσινί μαζί με κάποια αυθεντικά τεύχη του Αστερίξ και μαθαίνουμε ενδιαφέρουσες λεπτομέρειες για το σκεπτικό των δημιουργών του. Έπειτα χαλαρώνουμε στον καναπέ, παρακολουθώντας ταινίες κινουμένων σχεδίων του Αστερίξ, για να ακολουθήσουμε στη συνέχεια τον Αστερίξ και τον Οβελίξ σε μία νέα περιπέτεια: στη Θεσσαλονίκη των ρωμαϊκών χρόνων. Ένα έξυπνο και ευχάριστο πέρασμα από την περιοδική σε μία από τις μόνιμες εκθέσεις του μουσείου. Ανάμεσα στα εκθέματα, μας περιμένουν οι φιγούρες και τα έξυπνα σχόλια των πρωταγωνιστών του Αστερίξ (στην ενότητα για τις τέχνες και τα γράμματα ο Κακοφωνίξ δένεται και φιμώνεται για άλλη μια φορά!) που δίνουν χρώμα και ζωντάνια στην περιήγηση. Αξίζει, τέλος, να σημειωθεί ότι είναι μια πολύ αξιόλογη μουσειοπαιδαγωγική προσπάθεια, από εκείνες που δυστυχώς σπανίζουν στη σύγχρονη ελληνική εκθεσιακή πραγματικότητα. Όχι γιατί δεν υπάρχουν φρέσκες ιδέες και κατάλληλοι άνθρωποι να τις υποστηρίξουν, αλλά γιατί η σύγχρονη πολιτική και πολιτιστική πραγματικότητα δεν τους δίνει την ευκαιρία και το χώρο να αναδειχτούν. Τάνια Βλαχομήτρου\nΤο Δόκανο των Δικαστών -Sadok Sudei Η έκθεση που εκτίθεται στη Μονή Λαζαριστών -ως και τις 30 Μαΐου- ανήκει στη μόνιμη συλλογή του Κρατικού Μουσείου Σύγχρονης Τέχνης και περιλαμβάνει πρώιμα έργα της ρωσικής πρωτοπορίας ως το 1915, με έμφαση στην περίοδο του συμβολισμού και του κυβοφουτουρισμού, σε αντιστοιχία και με σαφείς αισθητικές επιρροές από το γαλλικό κυβισμό και ιταλικό φουτουρισμό. Sadok Sudei είναι ο τίτλος του πρώτου φουτουριστικού μανιφέστου, που γράφτηκε πριν από 100 χρόνια και εκτίθεται σε άρτια κατάσταση στην έκθεση, ενώ το Δόκανο των Δικαστών αποτελεί νεολογισμό του τίτλου και άμεση αναφορά στις φθογγικές παρηχήσεις που χρησιμοποιούσαν στα έργα τους οι Ρώσοι φουτουριστές λογοτέχνες. Οι αληθινές ρήξεις συμβαίνουν ύστερα από πολυετή ζύμωση με το ζωτικό παρελθόν και για τη συζήτηση περί κυβοφουτουρισμού οφείλει κανείς να συνυπολογίσει την κοινωνική δυναμική που περικλείει η ίδια η τέχνη, ώστε να μεταβάλλεται συχνά σε ιδεολογικο-πολιτικό διακύβευμα. Τα κυβοφουτουριστικά έργα των Ρώσων καλλιτεχνών κληρονομούν το νεωτερισμό της μηχανής και μια παραλλαγή του κυβισμού ερμηνευμένου με δυναμικό τρόπο. Οι φουτουριστές ακολουθούν, ενώ συγχρόνως προετοιμάζουν τις ιστορικές αλλαγές που θα συμβούν και ευθυγραμμίζονται με την προεπαναστατική ανάγκη για κοινωνική και πολιτική αντιπαράθεση. Ο ρωσικός κυβοφουτουρισμός είναι αιφνιδιαστικός και θορυβώδης, έντονος, αλλά και ζωτικά αρμονικός: το βιομηχανικό υλικό και το elan vital μπορούν να εγγυηθούν την αισθητική ολοκλήρωση του έργου τους. Για πρώτη φορά παρουσιάζονται τα σχέδια από τα ταξίδια της Ποπόβα στην Ευρώπη (Γαλλία – Ιταλία) και κυβοφουτουριστικές μελέτες του Ιβάν Κλιούν. O επισκέπτης επίσης μπορεί να γνωρίσει τα πρώιμα έργα της Νατάλια Γκοντσαρόβα, της Ελένα Γκουρό, του Μιχαήλ Λαριόνοφ που δείχνουν το πέρασμα από τον συμβολισμό στον κυβοφουτουρισμό και τέλος, το τετράγωνο και ορθογώνιο του Μαλέβιτς στο σουπρεματισμό, ως την επινόηση ενός αναγκαίου μοντέλου μη παραστατικότητας. Η έκθεση συνοδεύεται από\nεκδόσεις της περιόδου του ρωσικού κυβοφουτουρισμού, συλλογές φουτουριστικών ποιημάτων της εποχής 1910-15, φουτουριστικά βιβλία με κυβιστική και πριμιτιβιστική εικονογράφηση, περιοδικά από το αρχειακό υλικό της συλλογής Κωστάκη καθώς και φωτογραφικές αναπαραγωγές που απαθανατίζουν τον κύκλο των Ρώσων φουτουριστών. Τέλος, στο ισόγειο του Μουσείου προβάλλονται ταινίες της εποχής του 1920-30 όπως Η Απεργία του Αϊζενστάιν κι ένα ειδικό αφιέρωμα στον Βλαντίμιρ Μαγιακόφσκι για τα 80 χρόνια από το θάνατό του. Εύα Βολογιαννίδου\nΔΙΣΚΟΚΡΙΤΙΚΗ KOSTAS MAGINAS / PETER SALCHEV The Call (Ano Kato / ρει 2038, Cue 001, 2009)\nΣτο cd αυτό πραγματώνεται η συνάντηση δυο σύγχρονων εκφραστών της βαλκανικής τζαζ. Του συνθέτη κιθαρίστα Κώστα Μαγγίνα, με διεθνείς σπουδές και πολυεθνικές συνεργασίες. Και του γεννημένου στη Φιλιππούπολη της Βουλγαρίας Πέτερ Σάλτσεφ, του οποίου η ζεστή μελωδική φωνή μάγεψε τόσο το κοινό, ώστε του αποδόθηκαν υπερθετικοί και ενθουσιώδεις χαρακτηρισμοί. Εδώ έχουμε επίσης άλλη μια «συνάντηση». Η ιστορική ANOKATO RECORDS και το ανήσυχο παιδάκι της, η «ρει», παραδίδουν σκυτάλη στη νεαρή και πολλά ελπιδοφόρα CUE (ιδρυθείσα το 2007). Στα στούντιο της πρώτης ολοκληρώθηκαν οι ηχογραφήσεις και σε αυτά της δεύτερης έγινε η τελική μίξη. Ως αποτέλεσμα και τεχνική επεξεργασία, αυτό που ακούμε είναι κρυστάλλινο, τριζάτο και καθάριο όσο λίγες ελληνικές παραγωγές. Ως περιεχόμενο, έχουμε δέκα κομμάτια, τα μισά παραδοσιακά, που έχουν διασκευαστεί ακουστικά για κιθάρες, μαντολίνο και φωνή. Μπαλάντες, νανουρίσματα και δυο μπλουζ που έχουν γνωρίσει θρυλικές εκτελέσεις: το Summertime (μακριά από τη φωνή της Τζάνις) και το Morning Dew (που μεταλλίζει στο στιλ του Ρόμπερτ Πλαντ). Υπάρχουν και δυο συνθέσεις των συντελεστών. Το οκτάλεπτο The Call του Μαγγίνα, που χαρίζει και τον τίτλο στην προμετωπίδα, και το Can Not Be True του Σάλτσεφ, που χρειάζεται μόνο 45 δευτερόλεπτα για να μας κερδίσει με την «ακαπέλα» παραξενιά του και το φλερτ με τη σόουλ και το χιπ χοπ. Το αποτέλεσμα δεν είναι τζαζ ούτε μπλουζ και δεν είναι κάτι που έχετε συνηθίσει να ακούτε από τους γύρω. Μπλέκει το βαλκανικό ιδίωμα με τις κέλτικες και τις ιρλανδικές παραδοσιακές μουσικές και το αμερικάνικο γκόσπελ (Amazin’ Grace γαρ). Μπλέκει αρχέγονες επικλήσεις σε ξωτικά με δεήσεις στις δυνάμεις της φύσης. Μπλέκει το γόνιμο παρελθόν με το αβέβαιο τώρα. Είναι απλά ένα κάλεσμα. Την Κυριακή 9 Μαΐου στις 21:30 στο Block33 Το κάλεσμα γίνεται τρίο, αφού στην παρέα συντάσσεται και ο πασίγνωστος σαξοφωνίστας Ντέιβιντ Λιντς. Μαζί τους και τρεις ακόμη καλεσμένοι: ο αθεράπευτα μπλουζίστας Ηλίας Ζάικος, ο Δημήτρης Παναγούλιας στα κρουστά και ο Βασίλης Παπαδόπουλος στα φωνητικά. Κώστας Καρδερίνης\nΟι Client στο ΓαίαLive Το να είσαι γυναίκα στη μουσική σκηνή, δυστυχώς ή ευτυχώς, συνδέεται άμεσα με την εικόνα σου. Στην περίπτωση αυτή, μπορείς είτε να γίνεις fashion icon (όπως η Άλισον Γκολντφραπ), είτε να παραστήσεις ότι δεν σε ενδιαφέρει η εμφάνισή σου και να εγκληματήσεις ατιμώρητη κατά της αισθητικής (όπως η Μπεθ Ντίτο των Gossip). Ή, πάλι, μπορείς να επιλέξεις ένα στιλ που να εκφράζει τα κεντρικά θέματα της μουσικής σου: την ηδονοβλεψία, το κρυφό πρόσωπο της πόλης και τη σκοτεινή πλευρά της ζωής και να ντυθείς με dominatrix στολές αεροσυνοδών από το πρώην Ανατολικό μπλοκ. Όπως κάνουν οι Client, οι οποίες εμφανίζονται την Παρασκευή 7 Μαΐου στο ΓαίαLive (Δόξης 5 και Σαλαμίνος στο Λιμάνι). Οι πόρτες ανοίγουν στις 20:30, ενώ το εισιτήριο κοστίζει 18 ευρώ και προπωλείται στο Metropolis. Οι Client δημιουργήθηκαν το 2002 εντελώς ανώνυμα, σε σημείο που να μην φωτογραφίζονται και τα αρχικά μέλη τους να είναι γνωστά ως Client A και Client B. Στην πορεία βέβαια αποκαλύφθηκε ότι η Client A ήταν η Κέιτ Χολμς των Frazier Chorus και των Technique (και σύζυγος του γνωστού Άλαν ΜακΤζι) και η Client B η Σάρα Μπλάκγουντ των Dubstar. Ήταν το πρώτο συγκρότημα που υπέγραψε στην Toast Hawaii του Άντυ Φλέτσερ (των Depeche Mode), έχουν περιοδεύσει με τους τελευταίους και με τους Erasure και τις έχουν περιγράψει ως «Pet Shop Boys στο πιο εμπορικό τους και The Human League στο πιο σκοτεινό τους». Αξίζει κανείς να αναφέρει ότι έχουν συνεργαστεί με ονόματα όπως ο Καρλ Μπάρατ των Libertines και των Dirty Pretty Things και ο Μάρτιν Λ. Γκορ των Depeche Mode. Από αυτό μπορεί κανείς να καταλάβει τον ήχο τους: μινιμαλιστική electropop, εμπνευσμένη από τους Joy Division, τους Kraftwerk και τους Smiths, που τόσο αγαπάμε να ακούμε live-όπως και θα το κάνουμε στο ΓαίαLive αυτή την Παρασκευή. Μαριάννα Βασιλείου\nΆκου να δεις! Βάρδια (Σερρών 15, τηλ. 2310942289): 7/5 Ιωάννης Λάκης, Λένα Αλκαίου, Γιάννης Νικολάου, 8/5 Πρατσινάκη 5, 12/5 Φώτης Θεοδωρίδης «15 Εσπερινοί και άλλα τραγούδια του Μάνου Χατζιδάκι» 13/5 Αγάθωνας, Πανωραία, Μπάμπης Γκολές. Γαζία (Καρόλου Ντηλ 18, τηλ. 2310241435): 8/5 Swingtime Quintet. Καφωδείο Ελληνικό (Ιουστινιανού 3, τηλ. 2310237016): 6 και 13/5 Ευγένιος Δερμιτάσογλου, Γιάννης Μήτσης, 8/5 «Δε με λένε Μαρία» («τραγουδιμουσική» παράσταση). Κρατικό Ωδείο Θεσσαλονίκης (Φράγκων 15, 2310510551): 12/5 «Δεξιοτέχνες Πιανίστες»: Θοδωρής Τζοβανάκης. Μακεδονικό Μουσείο Σύγχρονης Τέχνης (Εγνατίας 154, εντός Δ.Ε.Θ., 2310240002): 6/5 dissonArt. Μέγαρο Μουσικής (25ης Μαρτίου 1, 2310895800): 7/5 Κ.Ο.Θ. σε έργα Τσαλαχούρη, Κατσατουριάν, Προκόφιεφ, 12/5 Philharmonia Quartett Berlin & Διονύσης Γραμμένος. Μύλος (Ανδρέου Γεωργίου 56, τηλ. 2310551836, 2310541806): Club: 6/5 Gad, κάθε Παρασκευή και Σάββατο: Διογένης Δασκάλου και Monie and Monie Conniente, 12/5 Ιχθείς, 13/5 Electric Litany. Μυροβόλος (Αγνώστου Στρατιώτη 44, Πολίχνη): 7/5 Lemonostifel. Πύλη Αξιού (Α. Γεωργίου 9, τηλ. 2310553158, 2310553198): κάθε Παρασκευή και Σάββατο Άννα Βίσση, Μπλε, Γιώργος Σαμπάνης, Μαριώ. Block 33 (26ης Οκτωβρίου 33, τηλ. 2310533533): Stage 1: 6/5 Locomondo, 7/5 The Toasters, 8/5 Dandelions, 9/5 Κώστας Μαγγίνας, Ντέιβιντ Λιντς, Πίτερ Σάλτσεφ. Stage 2: 7/5 Ρόδες, Basement Freaks, Fulleffekt Team, 4012 Beats, Moca Juniors Sound System, Drumtctics Pres. Solid, State and Mr Ado, Burning City, 8/5 Kormoranos goes North, Krazy Baldhead. Casual living (Εμπορική Στοά, Τομπάζη 15, τηλ. 2310365425): 13/5 Skelters. GaiAlive (Δόξης 1, τηλ. 2310513654): 6/5 Smokey Bandits, 7/5 Client + Liebe, 8/5 Riverside, 12/5 Skaribas. Κάθε Πέμπτη: Cabaret Balkan. Le cirque (Τσιρογιάννη 3, 2310271211): 7/5 Σταύρος Ρωσσόπουλος & JazzaSlam, 8/5 Ήχοι του Λεβάντε, 12/5 Ντελάληδες. Principal Club Theater (Εθνική οδός Θεσσαλονίκης - Ν. Μουδανιών, τηλ. 2310428088): 6/5 Ρενέ Ομπρί, 8/5 Άγαμοι Θύται Επιμέλεια ατζέντας: Αναστασία Αποστόλου\nσυνέντευξη Διογένης Δασκάλου Ασχολούμαι με τα προβλήματα του δικού μου κόσμου Συνέντευξη στην Κατερίνα Παπαδοπούλου Από τις 7 Μαΐου και για λίγο, θα το γιορτάσει πολύ ο καταραμένος κωμικός του Βορρά (γεννήθηκε στις Σέρρες το 1965) Διογένης Δασκάλου, μαζί με τον αδερφό του Σωτήρη, «εχθροί εκ σπέρματος» από τη σύλληψη και οι conniente δολοφόνοι monie & monie στο Μύλο, σε μια παράσταση που θα αφήσει ενοχή. Άλλωστε, το τι έχει να γίνει το καταλαβαίνει κανείς αμέσως βλέποντας απλώς τους συντελεστές της παράστασης: Σωτήρης Δασκάλου (τενόρο σαξόφωνο), Λεωνίδας Βλάχος (τρομπέτα), Φώτης Μίγγας (τρομπόνι), Κώστας Δαμιανίδης (τρομπέτα), Γιώργος Κατιάκος (κιθάρες, τύμπανα), Βίκυ Βογιατζόγλου και Όλγα Ντοκούτση (φωνητικά), Remix, ψηφιακή επεξεργασία, ηχοληψία Παύλος Αζναουρίδης. Ενορχήστρωση: Γιώργος Κοκκινάκης, Κείμενα: Διογένης Δασκάλου, Στέφανος Τσιτσόπουλος. Μουσική Επιμέλεια: Διογένης Δασκάλου. Κινησιολογία: Σωτήρης Δασκάλου. Architect–Silly Project Manager: Αντώνης Βλαβογελάκης. Εικαστική φροντίδα: Δημήτρης Ξόνογλου. Σκηνοθεσία: Γρηγόρης Αποστολόπουλος.\nΌλα αυτά τα χρόνια σας ξέρουμε ως μουσικό, κειμενογράφο, μουσικό επιμελητή, stand up comedian, δημιουργό και σκηνοθέτη των Monie & Monie Conniente. Τελικά τι από όλα αυτά δηλώνετε επισήμως στην εφορία; Ότι και στην ταυτότητά μου. Μουσικός. Σαν μουσικός ξεκίνησα από τότε που γεννήθηκα μέσα σε μια μουσική οικογένεια και σαν μουσικός θα τελειώσω. Η μουσική είναι αυτή που με οδήγησε και στα υπόλοιπα που αναφέρετε. Είναι φανερό ότι είστε χαρισματικός, καθώς είστε το ίδιο καλός σε όλα όσα κάνετε και μάλιστα χωρίς να κάνετε «εκπτώσεις». Αναρωτιέμαι: υπάρχει κάτι που δεν μπορείτε να κάνετε; Πάρα πολλά πράγματα δεν μπορώ να κάνω. Όλα αυτά που δεν με συγκινούν και δεν με ενδιαφέρουν. Για παράδειγμα: οδήγηση, τριήμερα ταξίδια, ανδρικές παρέες, μπουζουκοδιασκέδαση, ποδόσφαιρο και τελειωμό δεν έχουν. Για ποιο λόγο αποφασίσατε στη ζωή σας να ασχοληθείτε με τα προβλήματα του κόσμου και να τα «βάλετε στη θέση τους» μέσα από τη σάτιρα, τον αυτοσχεδιασμό και τις μεταμφιέσεις; Εσείς δικά σας προβλήματα δεν έχετε; Δεν ασχολούμαι με τα προβλήματα του «κόσμου», γιατί θεωρώ ότι ο κόσμος σταύρωσε το Χριστό, σκότωσε τον Βίλχεμ Ράϊχ και άλλα πολλά και ακατονόμαστα. Ασχολούμαι με τα προβλήματα του δικού μου κόσμου, των δικών μου αγαπημένων ανθρώπων που έχουν πάνω κάτω τα ίδια προβλήματα που έχω και εγώ. Τα δικά μας λοιπόν προβλήματα είναι δικά μου προβλήματα. Προς Θεού όμως, δεν θέλω να βάλω κανένα πρόβλημα στην θέση του. Μακριά από μένα το «ποτήριον τούτο». Και μιας και μιλάμε για προβλήματα. Τι προβλέπετε ότι θα συμβεί στο μέλλον μετά την είσοδό μας στο Δ.Ν.Τ.; Εσάς σας έκοψαν τον 13ο και 14ο μισθό; Αυτό που προβλέπω είναι ότι αυτά είναι τα λεφτά που εννοούσε ο Γιώργος Παπανδρέου. Μόνο που δεν το είχε ξεκαθαρίσει. Γιατί άλλο είναι λεφτά υπάρχουν για χάσιμο κι άλλο λεφτά υπάρχουν για δόσιμο. Άλλο λεφτά υπάρχουν αλλουνού κι άλλο υπάρχουν τα δικά σας απ’ τα οποία θα πληρώσετε και τη χασούρα αυτών που σας φάγαν και τα προηγούμενα. Όταν κόβουν δε μισθούς, ξέρετε, απ’ τους γύρω μου, κόβουν κι από μένα. Μισθοί γενεών δεκατέσσερις, όπως λέει κι ο Πάνος Θεοδωρίδης, θα κοπούν από ‘δω και πέρα. Κοινώς δεν μας έφτανε η φτώχεια ήρθε κι ο σοσιαλισμός.\nΣε μια παλαιότερη συνέντευξή σας, στην ερώτηση «Ποιοι είναι οι δύο καλύτεροί σας φίλοι;», απαντήσατε: «Ο εαυτός μου στον καθρέφτη». Αλήθεια, τι συζητάτε συνήθως με αυτούς τους φίλους σας όταν βρίσκεστε μόνοι; Πολλά θέματα. Πώς θα ‘ταν αν ήμασταν ένα μωρό με δύο κεφάλια, πώς θα ήταν αν ήμουνα μέδουσα με extensions φίδια ή πώς θα δείχναμε σαν μία φιλάρεσκη Λερναία Ύδρα. Εννοείται ότι λέμε και διάφορα χωρατά του τύπου «είσαι ικανοποιημένος απ’ τον εαυτό σου σήμερα;», «φτου σου παλικάρι μου» και τέτοια. «Αχ, αυτός ποιος είναι μέσα μου;» και άλλα χαζά συνήθως τ΄ αποφεύγουμε και δεν τα συζητάμε. Γενικά πάντως περνάμε ωραία. Να βγούμε αν θέλετε κανένα βράδυ εγώ η σκιά σας, καμιά φωτογραφία σας και αν θέλετε έρχεστε κι εσείς. Απ’ όσο ξέρω έχετε σε μεγάλη εκτίμηση τον Αριστοφάνη. Αν τολμούσα να σας πω ότι του μοιάζετε λιγάκι –και φυσικά δεν αναφέρομαι στη μορφή- τι θα λέγατε; Όπως καταλάβατε μ’ αρέσουν οι «Αχανείς» εκτάσεις, σκέψεις, καταστάσεις. Τιμή μου, να μου λέτε κάτι τέτοιο αλλά μπροστά στον όγκο του Αριστοφάνη μόνο «Αχρηστοφάνης» θα ‘νοιωθα. Από πρόθεση όμως τον θεωρώ συγγενή μου. Η σχέση σας με την πραγματικότητα ποια είναι; Επισκέπτεστε συχνά τον πλανήτη Γη; Ανεβαίνω, κατεβαίνω και μπαινοβγαίνω όποτε νοιώθω την ανάγκη να ‘χω σχέση. Το φαντασιακό και φανταστικό είναι τ’ αγαπημένα μου αλλά ας μην ξεχνάμε ότι κι αυτά ανήκουν στην πραγματικότητα. Αυτή τη στιγμή, τι θα απολαμβάνατε χωρίς να επιτρέψετε να σας διακόψει κανείς κάνοντας τα νεύρα σας κρόσσια και το οποίο θα σας έδινε ενέργεια που θα διαρκούσε για πάντα; Το παιχνίδι και τη γυμνή αγκαλιά ενός μωρού -ή περισσότερων- μέσα στη θάλασσα. Α! Είπα πριν πραγματικότητα. Να ρωτήσω τι να περιμένουμε να δούμε στις παραστάσεις που θα αρχίσουν στις 7 του μήνα στο Μύλο; Θα δείτε την όλη πραγματικότητα των Monie & Monie Conniente, τα κάγκελα Μέρκελ, τη νέα πασοκρατία, το μίζερο ελληνικό τραγούδι και πάει λέγοντας. Και για να σοβαρευτούμε. Πώς γίνονται τα ρεβύθια με μελιτζάνες κύριε πρέσβη; Τηγανίζεις ελαφρώς τις μελιτζάνες, κάνεις κανονικά χώρια τα ρεβύθια. Όλα αυτά τα απλώνεις μαζί στο ταψί και φουρνιστάν!! Τ’ αφήνεις τόσο – όσο. Απ’ την πρεσβεία Σερρών και από τον πρέσβη καλή σας όρεξη.\nβιβλίο • Συνεχίζεται στη GALLERY IANOS (Αριστοτέλους 7), η έκθεση φωτογραφίας στο πλαίσιο της PHOTOBIENNALE. 21η Διεθνής Φωτογραφική Συνάντηση. Διάρκεια έκθεσης έως και 15/5. Η έκθεση που φιλοξενείται είναι Λεωφόρος Νάτο 2004-2009 του Δημήτρη Μιχαλάκη. • Την Πέμπτη 6 Μαΐου, ώρα 20:00, στον ΙΑΝΟ (Αριστοτέλους 7), η Νοέλ Μπάξερ παρουσιάζει το βιβλίο της Τη νύχτα που γύρισε ο χρόνος, εκδόσεις ΨΥΧΟΓΙΟΣ. Θα μιλήσουν οι Σοφία Πακαλίδου (δημοσιογράφος-συγγραφέας), Μαίρη Κόντζογλου (συγγραφέας), Γιώργος Παρχαρίδης (καθηγητής καρδιολογίας Α.Π.Θ. & πρόεδρος Πανποντιακής Ομοσπονδίας Ελλάδας). • Το Σάββατο 8 Μαΐου, ώρα 12:00, στο ΟΛΥΜΠΙΟΝ (Πλατεία Αριστοτέλους 10), οι εκδόσεις IANOS και το Πειραματικό Σχολείο Πανεπιστημίου Θεσσαλονίκης παρουσιάζουν το λεύκωμα Ο χρόνος επισκέπτεται αναλλοίωτος, 1934-2009. Εβδομήντα πέντε χρόνια Πειραματικό. Θα μιλήσουν οι: Παναγιώτης Δόικος (επίκουρος καθηγητής Φιλοσοφίας Α.Π.Θ.), Στέλιος Νέστωρ (επίτιμος δικηγόρος, τέως βουλευτής, τέως υποψήφιος Δήμαρχος Θεσσαλονίκης), Χρίστος Τσολάκης (Ομότιμος καθηγητής Α.Π.Θ.). Συντονίζει η Ανθούλα Σεφεριάδου (πρώην διευθύντρια του Πειραματικού Σχολείου Πανεπιστημίου Θεσσαλονίκης). • Την Τρίτη 11 Μαΐου, ώρα 20:00, στον ΙΑΝΟ (Αριστοτέλους 7), πραγματοποιείται η παρουσίαση του τόμου Αναταράξεις στη Μεταπολεμική Θεολογία. Η «Θεολογία του ’60 (Συνέδριο της Ακαδημίας Θεολογικών Σπουδών σε συνεργασία με το περιοδικό Σύναξη), εκδόσεις «Ίνδικτος», των Π. Καλαϊτζίδη - Θ. Ν. Παπαθανασίου - Θ. Αμπατζίδη (επιμ.). Θα μιλήσουν οι Μάρκος Μπόλαρης (Υφυπουργός Οικονομίας, Ανταγωνιστικότητας και Ναυτιλίας), Αντώνης Μανιτάκης (Καθηγητής Νομικής Σχολής Α.Π.Θ.), Ιωάννης Κουρεμπελές (Επίκουρος Καθηγητής Τμήματος Θεολογίας Α.Π.Θ.), π. Κωνσταντίνος Νευροκοπλής (Πτυχιούχος Θεολογίας Α.Π.Θ., εφημέριος Ι. Ναού Αναλήψεως Θεσσαλονίκης). Προλόγισμα-Συντονισμός: Θανάσης Ν. Παπαθανασίου (Δρ Θεολογίας, Αρχισυντάκτης του περιοδικού Σύναξη), Παντελής Καλαϊτζίδης (Δρ. Θεολογίας, Συντονιστής της Ακαδημίας Θεολογικών Σπουδών Βόλου). Σε συνεργασία με το περιοδικό «Σύναξη» και τις εκδόσεις «Ίνδικτος». • Την Πέμπτη 13 Μαΐου, ώρα 20:00, στον ΙΑΝΟ (Αριστοτέλους 7), η Ισμήνη Καπάνταη παρουσιάζει το βιβλίο της Με θέα τη ζωή, εκδόσεις ΚΑΣΤΑΝΙΩΤΗ. Θα μιλήσει η Λένα Καλαϊτζή-Οφλίδη (συγγραφέας-δημοσιογράφος). • Την Παρασκευή 14 Μαΐου, ώρα 20:00, στον ΙΑΝΟ (Αριστοτέλους 7), ο Χρήστος Τερζίδης παρουσιάζει το βιβλίο του …και το τέλος πάντα κοντά, εκδόσεις ΚΕΔΡΟΣ. Θα μιλήσουν οι Νίκος Στεφανίδης (επιχειρηματίας), Στάθης Παναγιωτόπουλος (ραδιοφωνικός, τηλεοπτικός παραγωγός). Συντονίζει ο Θωμάς Σιώμος (δημοσιογράφος). • Το Σάββατο 15 Μαΐου, ώρα 12:00 το μεσημέρι, στον ΙΑΝΟ (Αριστοτέλους 7), ο Σύνδεσμος Υποτρόφων του Ιδρύματος Α.Γ. Λεβέντη διοργανώνει εκδήλωση με θέμα Η Προβληματική του Δημόσιου Χώρου. Τρεις διακεκριμένοι ομιλητές ανοίγουν δημόσιο διάλογο θέτοντας την προβληματική αλλά και τους δικούς του προβληματισμούς για τον δημόσιο χώρο. Δημόσιος Χώρος και «Άγρια Δημοκρατία»: Πέτρος Μαρτινίδης (Καθηγητής Αρχιτεκτονικής Α.Π.Θ.), Η πόλη ως εμφύλιος στίβος. Η διεκδίκηση του δημόσιου χώρου από τις αρμόδιες θεότητες: Πάνος Θεοδωρίδης (συγγραφέας), Δημόσιος Χώρος και Ετερότητα: Διαχείριση και Μετασχηματισμοί: Σάσα Λαδά (Καθηγήτρια Αρχιτεκτονικής Α.Π.Θ.). Συντονιστής: Δημήτρης Καιρίδης (Αν. Καθηγητής Διεθνών Σχέσεων, Πανεπιστήμιο Μακεδονίας). • Τη Δευτέρα 10 Μαΐου, στις 20:00, η Κεντρική Δημοτική Βιβλιοθήκη του Δήμου Θεσσαλονίκης πραγματοποιεί αφιέρωμα στη σημαντική Ελληνίδα συγγραφέα Μαρία Λαμπαδαρίδου-Πόθου, για το έργο της οποίας θα μιλήσουν οι πανεπιστημιακοί, εκπαιδευτικοί και συγγραφείς: Ζωή Σαμαρά (Ομότιμη Καθηγήτρια Α.Π.Θ.), Δημήτρης Γουνελάς (Αναπληρωτής Καθηγητής Α.Π.Θ.), Ανδρονίκη Γωγοπούλου (Διευθύντρια Γυμνασίου Σαράντα Εκκλησιών), Καλλιόπη Εξάρχου (Επίκουρη Καθηγήτρια Α.Π.Θ.), Μαρία Λιτσαρδάκη (Επίκουρη Καθηγήτρια Α.Π.Θ.), Μαρία Μακροπούλου (Αναπληρώτρια Καθηγήτρια Α.Π.Θ.), Μαργαρίτης Σαμαράς (Διδάσκων Πανεπιστημίου Θεσσαλίας) και Σοφία Φελοπούλου (Λέκτορας Πανεπιστημίου Αθηνών). Την εκδήλωση θα παρουσιάσει και θα συντονίσει ο δημοσιογράφος –παρουσιαστής της γνωστής τηλεοπτικής εκπομπής της TV-100 Ένα βιβλίο ένα ταξίδι Στέλιος Λουκάς. • Την Παρασκευή 14 Μαΐου, στις 19:30, στο βιβλιοπωλείο Σαββάλας (Βασ. Ηρακλείου 47) διοργανώνεται βραδιά για τον Δημήτρη Ε. Παπαδούλη και το μυθιστόρημά του Όταν τελειώνουν οι καιροί, που κυκλοφορεί από τις εκδόσεις τυπωθήτω. Για τον συγγραφέα και το βιβλίο θα μιλήσουν οι φίλοι του Κυριάκος Αθανασιάδης, Ισίδωρος Ζουργός, Νώντας Τσίγκας, Γιάννης Κοτσιφός και Θανάσης Τριαρίδης, καθώς και ο ίδιος ο Δημήτρης Παπαδούλης.\nBEST SELLERS από τα βιβλιοπωλεία IANOS από 26/4 έως και 30/4\n1. Συνδεδεμένοι των Τζέιμς Φάουλερ-Νικόλα Χριστάκη, εκδ. ΚΑΤΟΠΤΡΟ. 2. Απόψε δεν έχουμε φίλους της Σοφίας Νικολαίδου, εκδ. ΜΕΤΑΙΧΜΙΟ. 3. Γιατί το Βυζάντιο της Ελένης Γλύκατζη-Αρβελέρ, εκδ. ΕΛΛΗΝΙΚΑ ΓΡΑΜΜΑΤΑ. 4. Τα παιδιά δεν θέλουν ψυχολόγο γονείς θέλουν του Νίκου Σιδέρη, εκδ. ΜΕΤΑΙΧΜΙΟ. 5. Γυναικών του Μιχάλη Γκανά, εκδ. ΜΕΛΑΝΙ. 6. Το κορίτσι στη φωλιά της σφήγκας του Στιγκ Λάρσον, εκδ. ΨΥΧΟΓΙΟΣ. 7. Να βλέπεις τον έρωτα των Χόρχε Μπουκάι-Σίλβια Σαλίνας, εκδ. OPERA. 8. Ταξίδι αυτοανακάλυψης του π. Φιλόθεου Φάρου, εκδ. ΑΡΜΟΣ. 9. Συνομιλίες με το φως του Γιώργου Γραμματικάκη, εκδ. ΙΑΝΟΣ. 10. Ο ευαίσθητος εγκέφαλος του Δημήτρη Σκαραγκά, εκδ. ΙΑΝΟΣ.\nTα βιβλιοπωλεία IANOS προτείνουν Κορίτσι συναντά αγόρι της Άλι Σμιθ, εκδ. ΤΟΠΟΣ. Πρόκειται μια ασυνήθιστη ερωτική ιστορία με τους ρόλους των φύλων να συγχέονται-διαχέονται ελεύθερα ο ένας μέσα στον άλλον. Μια ιστορία βασισμένη στον Οβίδιο που έχει ως θέμα της την αγάπη και τις απροσδόκητες μεταμορφώσεις της, τη δυνατότητά της να ανατρέπει τη ζωή των ανθρώπων, την πολιτική της δύναμη, τις απροσδόκητες εκδοχές με τις οποίες μπορεί να τρελάνει τον καθένα. Ο οργισμένος έφηβος του Φίλιππου Φιλίππου, εκδ. ΑΛΔΕ. Ο πρωταγωνιστής, ένας έφηβος, με ευαισθησίες και ανησυχίες, φτάνει από το νησί των Φαιάκων στην πρωτεύουσα στις αρχές τις δεκαετίας του ‘60 και δρώντας μαζί με νέους της ηλικίας του εξελίσσεται σε αντιήρωα εκείνης της εποχής. Το μυθιστόρημα, πικρό και οργισμένο, με εύστοχα σχόλια πάνω στα γεγονότα και στα πρόσωπα που σημάδευσαν εκείνη την περίοδο, αποτελεί ύμνο στην πόλη της Αθήνας, την οποία ανακαλύπτει ο ήρωας σε κάθε βήμα του. Λεμονόδασος του Κώστα Πολίτη, εκδ. ΕΛΛΗΝΙΚΑ ΓΡΑΜΜΑΤΑ. Είναι το πρώτο μυθιστόρημα του συγγραφέα που διαβάζεται και ξαναδιαβάζεται σαν μια γοητευτική ερωτική ιστορία, ανάμεσα στον Παύλο και τη Βίργκω. Δυο περήφανους νέους, που όσο αγαπούν με πάθος, τόσο παιδεύουν ο ένας τον άλλον. Η ιστορία διαδραματίζεται στη δεκαετία του 1920, με άρωμα εποχής, αλλά με προβληματισμούς ακόμα ή πάντα επίκαιρους. Η αρρώστια προσπαθεί να με γιατρέψει του Φιλίπ Ντρανσάρ, εκδ. ΑΙΩΡΑ. Με 30χρονη εμπειρία στην ομοιοπαθητική θεραπεία εκατοντάδων ασθενών, ο συγγραφέας διερευνά την ψυχοσυναισθηματική διάσταση της αρρώστιας και συμπεραίνει ότι χρησιμοποιούμε τη λειτουργία ενός οργάνου για να εκφράσουμε τις δυσκολίες ή τη δυσφορία μας, ότι καταλήγουμε να υποφέρουμε σωματικά από έναν ψυχικό πόνο. Υποστηρίζει ότι η ασθένεια εμπεριέχει το σπέρμα της θεραπείας της. 50 μέρες που άλλαξαν τον κόσμο, εκδ. ΑΡΧΕΤΥΠΟ. Μπορεί η πορεία της ανθρώπινης ιστορίας να αλλάξει σε μια και μόνο μέρα; Μπορεί μια στιγμή να κάνει τη διαφορά στην εξέλιξη του κόσμου όπως τον ξέρουμε; Το βιβλίο αποδεικνύει πως αρκεί μια γενναία απόφαση ή ένα μοιραίο λάθος για να γραφτεί η ιστορία διαφορετικά. Ανακαλύψτε τις μεγαλύτερες στιγμές της ανθρωπότητας μέσα από κείμενα ειδικών και πλούσια εικονογράφηση.\nκινηματογράφος ΟΙ ΝΕΕΣ ΤΑΙΝΙΕΣ: ΓΥΝΑΙΚΕΣ ΧΩΡΙΣ ΑΝΔΡΕΣ / ΡΑΝΤΕΒΟΥ ΓΙΑ ΠΑΝΤΡΕΜΕΝΟΥΣ / ΑΓΑΠΗΜΕΝΕ ΜΟΥ ΤΖΟΝ / ΚΑΠΟΤΕ ΣΤΗ ΡΩΜΗ /// Videodrome ///\nΓΥΝΑΙΚΕΣ ΧΩΡΙΣ ΑΝΤΡΕΣ (ZANAN-E BEDUN-E MARDAN/ WOMEN WITHOUT MEN) Σκηνοθεσία: Σιρίν Νεσάτ Παίζουν: Ναβίντ Αχαβάν, Μπιτζάν Ντανεσμάντ, Σαμπνάμ Τολουί Διάρκεια: 95’\nΒΑΚΟΥΡΑ 1 Πρέπει να γράψω ένα κείμενο για μια ταινία που αναφέρεται στο γυναικείο ζήτημα στον ισλαμικό κόσμο με φόντο το Ιράν της περιόδου 1951-53, τη βραχύβια κυβέρνηση του Μοσαντέγκ, το πραξικόπημα που την ανέτρεψε και την παλινόρθωση του Ιρανού Σάχη. Παλιότερα θα ήξερα τι να πω – ήξερα τι να πω για το κάθε τι. Πλέον όλο και δυσκολεύομαι. Η «πραγματικότητα» έχει τόσες αποχρώσεις και οπτικές, ρυθμούς και μελωδίες. Εδώ και χρόνια το Ισλάμ αποτελεί καυτό θέμα στη δυτική συζήτηση, ιδίως η δυσμενής θέση της γυναίκας σε αυτό. Εύκολα μπορούμε να προβούμε σε αφορισμούς, να μιλήσουμε για τις δικές μας απαντήσεις στα ίδια, διαχρονικά ζητήματα. Όμως πάντα ελλοχεύει ο\nκίνδυνος αυτοί που θεωρούν πως ξέρουν να απαντούν με την ίδια απάντηση σε όλα τα ερωτήματα να ντυθούν και τις πανοπλίες των σταυροφόρων. Δε χρειαζόμαστε άλλες σταυροφορίες, αλλά αυτόνομα άτομα που τα ίδια θα μιλήσουν, θα μας πουν για ό,τι βρίσκεται στην εγγύτητα της δικής τους αντίληψης. Και η ανεξάρτητη τέχνη είναι από τα λίγα πράγματα που μπορούν να εγγυηθούν την ειλικρίνεια και αυτονομία της μαρτυρίας. Η σκηνοθέτης που έχει μεγαλώσει στο Ιράν αλλά ζει στην Αμερική, βασισμένη στο ομώνυμο διήγημα μαγικού ρεαλισμού της Σαρνούς Παρσιπούρ, αφηγείται την ιστορία 4 γυναικών. Η Μουνίς πλησιάζει τα 30 και δεν έχει παντρευτεί. Ο αδερφός της ο Ασάντ την πιέζει και την απειλεί ώστε να δεχτεί ένα από τα προξενιά του. Μπροστά στον ετεροκαθορισμό η Μουνίς αυτοκτονεί. Η Φαεζά είναι μια φίλη της. Σεμνή, θέλει να παντρευτεί τον Ασάντ, να γίνει μια από τις γυναίκες του. Όταν τη βιάσουν δύο άντρες η θρησκευτική της πίστη καταρρέει. Η Ζαρίν είναι μια πόρνη. Δραπετεύει από το πορνείο. Στα δημόσια λουτρά – σε μια συγκλονιστική σκηνή – θα τρίψει τόσο το κάτισχνο κορμί της ώστε να ματώσει, ζητώντας\nτον εξαγνισμό. Τέλος, η Φακίρι είναι μια μεσήλικας, αστή γυναίκα που ασφυκτιεί στη συμβατική ζωή της με τον στρατιωτικό σύζυγό της. Η πατριαρχική καταπίεση στις διάφορες εκφάνσεις της (ασφυκτική οικογενειακή ζωή, σεξουαλική βία, θρησκευτικός καταναγκασμός) θα οδηγήσει τις τέσσερεις γυναίκες σε ένα σπίτι με ένα μεγάλο κήπο έξω από την Τεχεράνη. Εκεί, «ζώντας δίχως άντρες» θα δημιουργήσουν μια αυτόνομη σφαίρα για να επουλώσουν τις πληγές τους. Παράλληλα, το Ιράν βράζει. Η ληστρική αγγλο-ιρανική εταιρεία πετρελαίου απομυζεί τους φυσικούς πόρους της χώρας. Ο εκλεγμένος πρωθυπουργός Μοσαντέγκ αποφασίζει την εθνικοποίηση των πόρων και οι Βρετανοί απαντούν με εμπάργκο. Η οικονομία καταρρέει και η CIA προετοιμάζει το έδαφος για πραξικόπημα. Στο κέντρο της Τεχεράνης οι υποστηρικτές του πρωθυπουργού και του βασιλιά συγκρούονται. Οι κομμουνιστές διώκονται, τα στρατιωτικά τζιπ ανάβουν τις μηχανές τους. Η ταινία αποπειράται να δώσει ένα πανόραμα τις ιστορικής αυτής περιόδου και των τάσεων που συγκρούονται στο Ιράν τότε αλλά και καθ’ όλη τη σύγχρονη ιστορία του. Κοσμικό και θρησκευτικό κράτος, παράδοση και εκσυγχρονισμός, πατριαρχία και φεμινισμός. Η ταινία είναι γεμάτη συμβολισμούς με κυριότερο αυτόν του μυστικού κήπου, συμβολισμός που απαντάται σε όλη τη λογοτεχνία της Μέσης Ανατολής, με το δρόμο που διανύουν οι γυναίκες για να φτάσουν εκεί να συμβολίζει την εξορία. Ωστόσο, η θέασή της μου άφησε μια αίσθηση ανολοκλήρωτου. Κάποιες στιγμές ένιωσα πως η σκηνοθεσία αποπειράται να εκμαιεύσει τη συγκίνηση με μέσα που πλέον είναι συνηθισμένα στα δυτικά ακροατήρια και άλλες φορές πως δεν μπορούσα να αντιληφθώ την υφέρπουσα έντασή της επειδή προϋπέθετε να γνωρίζω τις λεπτές πολιτικές ισορροπίες και πολιτισμικές αναφορές μιας χώρας που ξέρω μόνο μέσα από τα άρθρα των εφημερίδων. Καταληκτικά, αν ένα έργο τέχνης οφείλει να φέρει εντός του και τα μέσα αποκρυπτογράφησής του για κάποιον «ξένο», θεωρώ πως το «Γυναίκες χωρίς άντρες» δεν τα καταφέρνει εκεί που τα κατάφερε αριστοτεχνικά το παρεμφερές «Περσέπολις». Αξιολόγηση: ** Δημήτρης Δρένος\nταινίες ΡΑΝΤΕΒΟΥ ΓΙΑ ΠΑΝΤΡΕΜΕΝΟΥΣ (DATE NIGHT)\nΚΑΠΟΤΕ ΣΤΗ ΡΩΜΗ (WHEN IN ROME)\nΣκηνοθεσία: Σον Λιβάι Παίζουν: Στιβ Καρέλ, Τίνα Φέι, Μαρκ Γουόλμπεργκ, Ταραζί Πι Χένσον, Τζέιμς Φράνκο, Μίλα Κούνις, Ρέι Λιότα, Γουίλιαμ Φίχτνερ, Μαρκ Ράφαλο, Common Διάρκεια: 88’\nΣκηνοθεσία: Μαρκ Στίβεν Τζόνσον Παίζουν: Κρίστεν Μπελ, Τζος Ντουαμέλ, Αντζέλικα Χιούστον, Γουίλ Αρνέτ, Νταξ Σέπαρντ, Ντάνι Ντε Βίτο Διάρκεια: 91’\nODEON ΠΛΑΤΕΙΑ 5, STER ΜΑΚΕΔΟΝΙΑ 1, STER CITY GATE 1, VILLAGE COSMOS 4&9\nΣτο σινεμά το αδύνατο γίνεται εύκολα δυνατό, πάντα όμως και με τη δική μας συναίνεση. Έτσι δημιουργείται μια κατά συνθήκη πραγματικότητα από τα δύο «συμβαλλόμενα μέρη», τους δημιουργούς και τους θεατές. Ανθρώπινη ανάγκη η παραμυθία. Όταν μάλιστα πρόκειται να προκύψει και γέλιο, ας πάει και το παλιάμπελο. Αν η μοναξιά του εργένη βαραίνει, η σκλαβιά του γάμου δεσμεύει, δημιουργεί τη βαρυθυμία, το άγχος της διαπαιδαγώγησης, την ερωτική ρουτίνα. Ο Φιλ και η Κλερ Φόστερ, ένα μεσοαστικό ζευγάρι, κάνει τη συνηθισμένη του έξοδο. Αυτήν τη φορά σε ένα πρωτοκλασάτο εστιατόριο που εστιάζει στους λαμπερούς και τις αγέλες του life style . Εκεί, με πονηριά θα πάρουν το ρεζερβέ ενός άλλου ζευγαριού, των Τρίπλχορν (τριπλό κέρατο;). Αλλά το φαγητό θα σταθεί στο λαιμό τους, όταν τους πλησιάσουν δύο μαφιόζοι, ζητώντας να τους ακολουθήσουν. Το μπλέξιμο θα είναι χοντρό και η νύχτα τους μακριά και περιπετειώδης. Μια κωμωδία με ενδιαφέροντα στοιχεία, τουλάχιστον στο σκέλος που σχολιάζει με έμμεσο τρόπο κοινωνικές συμβάσεις και ανθρώπινες συμπεριφορές. Όπως ο γάμος με τη ρουτίνα του, που δεν διαφοροποιείται από τις κοινωνικές ομάδες, αλλά και η εγνωσμένη διαφθορά των μπάτσων, της εξουσίας γενικότερα, τις απίθανες δυνατότητες παρακολούθησης από τις μυστικές υπηρεσίες, αλλά και εμβόλιμα στοιχεία όπως η ερωτική ζωή των ανθρώπων με «βίτσια» όπως ο εισαγγελέας ή η παρουσία μιας ισραηλινής με συμπεριφορά κόντρα στην προβαλλόμενη ηθική τους. Ευπρεπής η σκηνοθεσία του Σον Λιβάι, με καλές στιγμές χιούμορ και συνήθεις υπερβολικές σκηνές δράσης. Να σημειώσω την παρουσία της ελληνικής καταγωγής Τίνα Φέι, μια δημοφιλή περσόνα της αμερικάνικης τηλεόρασης. Αξιολόγηση: ** Γιάννης Ν. Γκακίδης\nΑΓΑΠΗΜΕΝΕ ΜΟΥ ΤΖΟΝ (DEAR JOHN) Σκηνοθεσία: Λάσε Χάλστρομ Παίζουν: Αμάντα Σάιφριντ, Τσάνινγκ Τέιτουμ, Χένρι Τόμας, Ρίτσαρντ Τζένκινς Διάρκεια: 105’\nODEON ΠΛΑΤΕΙΑ 7, STER ΜΑΚΕΔΟΝΙΑ 11, STER CITY GATE 2, VILLAGE COSMOS 3 Χολιγουντιανό «κλαψιάρικο» δράμα που εξιστορείται το χρονικό ενός «αδύνατου» έρωτα. Ο Τζον Τάιρι, στη στρατιωτική του άδεια, επισκέπτεται τον πατέρα του στη Νότια Καρολίνα. Εκεί τυχαίνει να συναντήσει τη Σαβάνα Κέρτις, ένα συντηρητικό πλουσιοκόριτσο που περνά στο ίδιο μέρος τις καλοκαιρινές της διακοπές. Όταν οι δυο τους συναντιούνται είναι… «έρωτας με την πρώτη ματιά». Ωστόσο, ο Τζον πρέπει να γυρίσει στο μέτωπο και η Σαβάνα στις σπουδές της. Ο μόνος τρόπος επαφής, πλέον, είναι τα γράμματα… Πολλοί ευελπιστούν ότι το «Αγαπημένε μου Τζον» θα φτάσει την ποιότητα του «Ημερολογίου». Μεγάλο λάθος. Διότι ο Λάσε Χάλστρομ μπορεί να είναι εξίσου ταλαντούχος με τον Νικ Κασσαβέτη αλλά τα βιβλία του Νίκολας Σπαρκς (στα οποία βασίζονται οι δύο ταινίες) δεν είναι ισάξια, ούτε σαφώς μπορεί να συγκριθεί ο Τσάνινγκ Τέιτουμ με τον Ράιαν Γκόσλινγκ. Η ταινία ξεκινά με ένα πλάνο του ηλιοκαμένου στήθους του Τέιτουμ ο οποίος σχίζει τα κύματα για να σώσει μία τσάντα ωσάν να ήταν παιδί. Το πρόσωπό του διατηρεί μία μοναδική έκφραση σε όλα τα 105 λεπτά της ταινίας. Και σίγουρα θα καταλήξεις να κλαις – από τα… γέλια που προκαλούν οι διάλογοι. Αρκετά λοιπόν με τις σαχλές ιστορίες αγάπης με ολίγη από πόλεμο. Υπάρχουν χειρότερα πράγματα από το να απατήσεις κάποιον που είναι στο μέτωπο για μια τριετία. Ωστόσο, είναι ενδιαφέρον να παρατηρείς πως έχουν περάσει 15 χρόνια στη ζωή των πρωταγωνιστών και εκείνοι είναι ακριβώς όπως ήταν και στα 20 τους… Πάντως, αν δεν έχεις προσδοκίες πηγαίνοντας να δεις αυτήν την ταινία, μπορεί και να μην απογοητευτείς πλήρως… Αξιολόγηση: * Λένα Βρούσια\nΡώμη, η αιώνια πόλη. Κέρμα στη Φοντάνα ντι Τρέβι για μια ευχή που ξέρεις πως δεν πρόκειται να πραγματοποιηθεί ποτέ. Και μετά η απορία: γιατί δεν κάνει κανείς τη γενναία βουτιά να τα μαζέψει όλα; Στάνταρ βγάζει το μηνιάτικο… Ρώμη, βόλτα στο ιστορικό κέντρο, πετυχαίνουμε κάτι Μεξικανούς, τους λέμε ότι είμαστε από Ελλάδα, μας ζητάνε τσίπουρο, τους ρωτάμε για τεκίλα, τελικά καταλήγουμε να πίνουμε μπύρες στη Πιάτσα ντι Σπάνια (υπερεκτιμημένα αυτά τα σκαλοπατάκια). Ρώμη, Κολοσσαίο, τρελή ουρά, σιγά μην περιμένουμε τόσο, φωτογραφίες απ’ έξω, γεια σας! Ρώμη, πίτσες (πολύ λεπτή η ζύμη ρε αδερφέ), καρμπονάρα (η μάνα μου κάνει καλύτερη), παγωτά (τα μόνα που πραγματικά άξιζαν). Ρώμη, Λάτσιο ή Ρόμα; (πάντα, από μικρός, υποστήριζα τη Μίλαν…). Αυτά βέβαια έγιναν όταν εγώ πήγα στη Ρώμη, γιατί όταν πήγε η πρωταγωνίστριά μας, τα πράγματα εξελίχθηκαν κάπως διαφορετικά. Με μόνο μια μέρα στη διάθεσή της για το γάμο της αδερφής της, καθώς είναι τόσο ερωτευμένη με τη δουλειά της που δεν μπορεί να λείψει παραπάνω, κάνει το λάθος να βουτήξει στη Φοντάνα ντ’ Αμούρ (πού στην ευχή ήταν αυτή και δεν την είδαμε;) και να αρπάξει 5 κέρματα. Αυτόματα, όσοι τα ρίξανε στο σιντριβάνι την ερωτεύονται κεραυνοβόλα, κάτι που θα οδηγήσει σε πολλά απρόοπτα. Μην ψαρώνετε, δεν είναι ούτε τόσο ρομαντικό όσο φαίνεται και σε καμία περίπτωση πρωτότυπο. Σαχλό, χωρίς ίχνος χιούμορ, ευαισθησίας ή υποτυπώδους ρομαντισμού, μια ρομαντική κομεντί δηλαδή, χωρίς ούτε ένα στοιχείο που να την κάνει ταινία του είδους. Δε συστήνεται ούτε καν στις αναγνώστριες Άρλεκιν που περιμένουν το πρίγκιπα του παραμυθιού να τους χτυπήσει τη πόρτα. Ένα CD του Χατζηγιάννη σε αγγίζει περισσότερο, φαντάσου... Αξιολόγηση: • Ορέστης Μανασής\nΠΡΟΣΚΥΝΗΜΑ ΣΤΗ ΛΟΥΡΔΗ (LOURDES)\nΣκηνοθεσία: Τζέσικα Χάουσνερ Παίζουν: Σιλβί Τεστάντ, Μπρουνό Τοντεσκινί, Ελινά Λοουενσόν, Λεά Σεντού Διάρκεια: 96’\nΟΛΥΜΠΙΟΝ 1 (2η εβδομάδα) Τι είναι τελικά ο Θεός, ποιο είναι το θαύμα και πού στεριώνει η πίστη; Είναι η θρησκευτική αφοσίωση μία αφέλεια ή έχει βάσεις στην κοσμοϊστορική αλήθεια; Ποιος ή τί ορίζει τις ζωές, τις «μοίρες», τις τροχιές μας; Υπάρχει ελπίδα ή πέθανε κι αυτή, έστω και τελευταία; Από την αυστριακή Τζέσικα Χάουσνερ μην περιμένετε απαντήσεις. Πώς να τολμήσει να τις δώσει ένας δημιουργός αφού δε μπορεί να τις δώσει κανένας άνθρωπος; Η αλήθεια βρίσκεται παντού, ολόγυρα. Ίσως να μη μπορούμε να τη δούμε. Ίσως να μη θέλουμε. Η θρησκεία λέει πως η αλήθεια βρίσκεται στο Θεό. Ή μάλλον στην πίστη σ’ αυτόν. Άλλοι λένε πως η αλήθεια βρίσκεται στους Σεξ Πίστολς. Δηλαδή, οπουδήποτε αλλού. Άλλοι πιστεύουν, άλλοι όχι. Το ζήτημα είναι πως ούτε οι μεν έχουν αποδείξεις πως ο Θεός τους υπάρχει - ποιος απ’ όλους τώρα, μη ρωτάτε, γιατί ως ανθρωπότητα τα ’χουμε μπερδέψει λίγο - ούτε οι δε πως δεν υπάρχει. Χρειάζεται κι αυτό αποδείξεις. Και η βία και δυσωδία δεν είναι απόδειξη. Μπορεί να εμφανιστεί κάποτε, λένε, ο Θεός. Ή ίσως να εμφανίζεται με μικρά καθημερινά θαύματα . Κι ας είναι παντοδύναμος και μπορεί να κάνει και μεγάλα. Η Χάουσνερ αφηγείται την ιστορία μιας ανάπηρης κοπέλας που χωρίς να πιστεύει ιδιαίτερα στα θαύματα επισκέπτεται παρ’ όλα αυτά τη Λούρδη όπου υποτίθεται πως η Παναγία θεραπεύει τους ασθενείς. Θα παρακολουθήσουμε την εκεί καθημερινότητά της και θα βρεθούμε μπροστά σε ένα βραδυφλεγές αριστούργημα, απόλυτα ρυθμικό και ιδιοφυώς υπαινικτικό. Με πινελιές, πράγματι, από Μπουνιουέλ η Χάουσνερ φτιάχνει έναν μετά-ντραγιερικό διάλογο με το απόλυτο μέσα μας, την ψυχή, και το απόλυτο έξω. Τους ουρανούς, το «θείο» (;), την ελπίδα και την απότομη προσγείωση στην πραγματικότητα. Η Σιλβί Τεστάντ είναι εξαιρετική σε μια πολύ εσωτερική και δύσκολη ερμηνεία. Τα κάδρα και το ντεκουπάζ, άψογα. Το σενάριο μένει, χάρη στη μεστότητα, την καθαρότητα, την αμφισημία του. Μην τη χάσετε. Αξιολόγηση: **** Αλέξανδρος Μιλκίδης\nΤΟ ΓΑΛΑ ΤΗΣ ΘΛΙΨΗΣ (LA TETA ASUSTADA/ THE MILK OF SORROW) Σκηνοθεσία: Κλόντια Λιόσα Παίζουν: Μαγκαλί Σολιέρ, Σούζι Σάντσεζ, Εφρέν Σολίς, Ντέλσι Χερέντια Διάρκεια: 95’\nΒΑΚΟΥΡΑ 2 (2η εβδομάδα)\nIRON MAN 2 Σκηνοθεσία: Τζον Φαβρό Παίζουν: Ρόμπερτ Ντάουνι Τζούνιορ, Μίκι Ρουρκ, Γκουίνεθ Πάλτροου, Σκάρλετ Τζοχάνσον, Σαμ Ρόκγουελ, Ντον Τσιντλ, Σάμιουελ Λ. Τζάκσον, Τζον Φαβρό Διάρκεια: 124’\nODEON ΠΛΑΤΕΙΑ 1, STER ΜΑΚΕΔΟΝΙΑ2&3&5&6&9, STER CITY GATE 3&6, VILLAGE COSMOS 6&7&8&10 (2η εβδομάδα) Την ώρα που ξεκινήσαμε να γράφουμε αυτό το κείμενο μάθαμε το απίστευτο: τρεις νεκροί στην Αθήνα από πυρκαγιά. Δυο γυναίκες και ένας άντρας, υπάλληλοι τραπέζης. Της Marfin. Σ’ ένα υποκατάστημα της οποίας κάποιοι έριξαν βόμβα μολότοφ. Διαδηλωτές; Αντιεξουσιαστές; Προβοκάτορες; Αυτήν τη στιγμή, κανείς δεν ξέρει. Το σίγουρο είναι ότι αμαυρώνεται το κίνημα αντίδρασης και αντίστασης απέναντι στα εξαιρετικά σκληρά μέτρα που έλαβε η (υπό κηδεμονία) ελληνική κυβέρνηση προκειμένου να μην χρεοκοπήσουμε ως χώρα. Και πεθαίνουμε ως χώρα… Με την υπογραφή του ΔΝΤ και της Ευρωπαϊκής Ένωσης. Τρελά πράγματα… Άντε να γράψεις τώρα για την ταινία… Μια ταινία που (λογικά) γυρίστηκε με τις ευλογίες του αμερικάνικου Πενταγώνου! Βασικό στοιχείο της πλοκής είναι έτσι κι αλλιώς το εμπόριο όπλων ενώ ένα από τα πρόσωπα – κλειδιά είναι ένας προμηθευτής όπλων του αμερικάνικου στρατού! Ο Τόνι Σταρκ – Iron Man δηλώνει υπερήφανα πως «ιδιωτικοποίησα την παγκόσμια ειρήνη» (!!!), ο βασικός κακός είναι ένας Ρώσος εμιγκρές που τον υποδύεται (χωρίς πραγματικά να καταλαβαίνει τι ακριβώς κάνει!) ο Μίκι Ρουρκ, ο οποίος έχει παρέα κι ένα… πουλί, υπάρχει πολύς θόρυβος, πολύ εφέ, πολύ… παλλάδιο… Α, και ο Σταρκ παρασκευάζει κι ένα ολοκαίνουργιο στοιχείο! Και ναι, ο πατέρας του τον αγαπούσε! Υπό άλλες συνθήκες θα μιλάγαμε για μια θορυβώδη εξτραβαγκάντζα χαβαλέ που διαθέτει ως ισχυρό της ατού τον Ρόμπερτ Ντάουνι Τζούνιορ. Οι εποχές, όμως, είναι πολύ περίεργες. Και οι καιροί πολύ πονηροί… Αξιολόγηση: * Θόδωρος Γιαχουστίδης\nΑν η Αργεντινή έγινε δημοφιλής το τελευταίο διάστημα λόγω των συγγενών οικονομικών βιασμών μας από το ΔΝΤ, το Περού αντήχησε -σιγότερα όμως- στα ώτα των σινεφίλ εξαιτίας της συγκεκριμένης ταινίας που έδρεψε πέρσι τη Χρυσή Άρκτο της Μπερλινάλε στο Φεστιβάλ Βερολίνου. Όπως γνωρίζουμε, το μητρικό γάλα είναι θεμελιώδης θρεπτική τροφή για την ανάπτυξη των βρεφών. Στο Περού όμως ο θρύλος θέλει να μεταφέρονται, μέσω του θηλασμού, όχι μόνο όλα τα απαραίτητα συστατικά ή αντισώματα για την ανάπτυξη του νεογέννητου, αλλά και οι ψυχοσωματικές ασθένειες της μητέρας. Το γάλα της θλίψης (ή πιο εύστοχα το «τρομοκρατημένο στήθος» όπως είναι ο πρωτότυπος ισπανόφωνος τίτλος), μεταφέρει κάθε ψυχογενή αρρώστια από τη μάνα στο παιδί, μαστίζοντάς το αθεράπευτα. Οι βιασμοί γυναικών προ του 1990 ήταν αναρίθμητοι. Πολλές γυναίκες κύησαν, γαλούχησαν και μεγάλωσαν τα κορίτσια τους με το φόβο ενός επερχόμενου βιασμού. Κι αν στη Σενεγάλη -όπως είδαμε μέσα από το «Λουλούδι της ερήμου» - οι γυναίκες ακρωτηρίαζαν την κλειτορίδα και έραβαν το αιδοίο τους (για ηθικούς λόγους) στο Περού απλά, για λόγους τιμής πάλι, «στόμωναν» το αιδοίο τους, ώστε ο βιαστής να μη μπορεί να εισβάλει στην ανυπεράσπιστη κορασίδα. Ο πιο εύκολος και αποτελεσματικός τρόπος ήταν η εμφύτευση πατάτας!!! Όπως έγραψα και στο «Λουλούδι της ερήμου» (το οποίο επίσης είχε σκηνοθετήσει γυναίκα) ενώ οι ιστορίες περιβάλλονται από τόσο σοκαριστικά γεγονότα, εντούτοις οι σκηνοθέτιδες αδυνατούν να διασπάσουν τον ανατριχιαστικό, σοκαριστικό, φρικιαστικό πυρήνα του θέματος και να προκαλέσουν την αλυσιδωτή ατομική έκρηξη που περικλείουν. Δεν είναι κακή, αλλά θα μπορούσε να ήταν εκτυφλωτική, ισοπεδωτική! Αξιολόγηση: ** Γιάννης Τοτονίδης\nσινεμά 12ο Πολιτιστικό Πανόραμα Θεσσαλονίκης για την Ομοφυλοφιλία – Διαφυλικότητα\nΤο φετινό 12ο Πανόραμα Ομοφυλοφιλικών Ταινιών, που διεξάγεται στην αίθουσα «Παύλος Ζάννας» στο Ολύμπιον από τις 6 ως τις 12 Μαΐου, αποκτά όγκο και διαστάσεις φεστιβαλικού θεσμού και διευρύνει ακόμη περισσότερο τους ορίζοντές του, αγκαλιάζοντας πλέον τη Διαφυλικότητα. Αυτό το τελευταίο γίνεται εμφανές και στις τρεις επιλογές μεγάλου μήκους που προβάλλονται εκτός συναγωνισμού στο πρόγραμμα. Πρώτη η τροπαιούχος τρανσέξουαλ «Στρέλλα» του Πάνου Κούτρα που επανέρχεται, λιγότερο ομιχλώδης, κουβαλώντας τα βραβεία α’ (τρανς) Γυναικείου Ρόλου, Μακιγιάζ, Ενδυματολογίας και Σκηνογραφίας κι έχοντας ίσως κάποια πικρία για την απόλυτη επικράτηση του αντίπαλου δέους «Κυνόδοντα» στις κύριες κατηγορίες Βραβείων 2010 (5 στον αριθμό) της νεοσύστατης Ελληνικής Ακαδημίας Κινηματογράφου. Δεύτερη η μυστηριώδης «Στοιχειωμένη» (Ghosted) ιστορία αγάπης της Μόνικα Τρόιτ, μεταξύ δυο γυναικών, μιας εικαστικού από τη Γερμανία και μιας δημοσιογράφου με αστυνομικό δαιμόνιο από την Ταϊβάν. Κινούμενη και μετακινούμενη στις δυο χώρες και σε δυο μητροπόλεις τους (Αμβούργο και Ταϊπέι). Η τρίτη είναι η υφέρπουσα σχέση ανάμεσα στο άλτερ έγκο του Γάλλου σκηνοθέτη Βενσάν Ντιέτρ και του νεαρού Ίτβαν που πραγματώνεται μέσα από ένα διαλογικό «Ταξίδι τον χειμώνα» (My Winter Journey/ Mon voyage d’hiver) και διασχίζει αυτοκινητιστικώς την παγωμένη Βαυαρία, συνοδεία κλασικής μουσικής και των στίχων του Πάουλ Τσέλαν. Ο σκηνοθέτης θα είναι παρών στην προβολή για να συζητήσει με το κοινό και την επόμενη μέρα, Κυριακή 9 Μαΐου στις 13.00, θα παραδώσει Masterclass στο Γαλλικό Ινστιτούτο. Η Διαφυλικότητα καθρεφτίζεται ακόμη πιο δυναμικά στο κύριο περιεχόμενο του προγράμματος που είναι διαγωνιστικό και αποτελεί τον κορμό του «2ου Διεθνούς Φεστιβάλ Θεσσαλονίκης Ταινιών Μικρού Μήκους (Όραμα και Πραγματικότητα)». Το κοινό καλείται να ψηφίσει τις καλύτερες ταινιούλες οι οποίες θα επαναπροβληθούν στο κλείσιμο της διοργάνωσης. Πρόκειται για επτά ενότητες 35 συνολικά ταινιών νέων σκηνοθετών από 13 χώρες με τους θεματικούς τίτλους: κι όμως συμβαίνει (5 ταινίες), άνδρες έλκονται (6 ταινίες), ανατροπές (3 ταινίες), νέα πραγματικότητα (3 ντοκιμαντέρ), προσεγγίσεις γυναικών (5 ταινίες), απελευθέρωση πόθων (6 ταινίες), αισθήματα (6 ταινίες κι ένα ντοκιμαντέρ). Υπάρχει δε και μια όγδοη ενότητα των τριών που βραβεύθηκαν στο περυσινό 1ο Διεθνές Φεστιβάλ (Είμαι ομοφυλόφιλος, Φυλάκιση καρδιάς, Πρώτος έρωτας) εκ των οποίων οι δύο σκηνοθέτες, Μάρτιν Μπούσκερ και Ρόνι Χίρσμαν, θα είναι επίσης παρόντες για συζήτηση. Το 12ο Πανόραμα αποκτά από φέτος τον επιθετικό προσδιορισμό Πολιτιστικό αφού περιλαμβάνει, πέραν των προβολών, και άλλες παράλληλες εκδηλώσεις. Το έναυσμα δόθηκε προ-πανοραμικά στις 25 Απριλίου με μια Συζήτηση στο Στέκι Μεταναστών (Ερμού και Βενιζέλου) με την Άννα Κοκκινίδου, συγγραφέα του βιβλίου «Ο Ρωμαίος αγαπά τυφλά». Και συνοδεύτηκε από την προβολή του περσινού πακέτου «οικογένειες νέου τύπου». Η συνέχεια δίνεται με την Έκθεση Κόμιξ στο Γαλλικό Ινστιτούτο (28 Απριλίου ως 12 Μαΐου), τα εργαστήρια σεναρίου (28 Απριλίου, 5 και 9 Μαΐου) και τα επερχόμενα μάστερκλας στα οποία συγκαταλέγεται και ο διάλογος με τον Αρνό Γκενεστίν του Marketing Europe TV5 Monde. Περιλαμβάνει επίσης μια δημιουργική κουβέντα (Σύλληψη - υλοποίηση - διακίνηση ταινιών) με τους φοιτητές του τμήματος Κινηματογράφου του Α.Π.Θ. και συντονίστριες τις κυρίες Κοκκινίδου και Σιφνιάδου. Η επίσημη έναρξη τελείται την Πέμπτη 6 Μαΐου στις 20.00 στον κινηματογράφο «Ολύμπιον». Και φυσικά, δε νοείται φεστιβάλ χωρίς πάρτι. Το Σάββατο 8 του μήνα από τις 23.00, στο «Μικρόπολις - Κοινωνικός χώρος για την Ελευθερία» (Βασιλέως Ηρακλείου 18 & Βενιζέλου). Η συνδιοργάνωση γίνεται από το Φεστιβάλ Κινηματογράφου Θεσσαλονίκης και τη Σύμπραξη κατά της Ομοφυλοφοβίας, σε συνεργασία με το Γερμανικό Ινστιτούτο Γκαίτε Θεσσαλονίκης, το Γαλλικό Ινστιτούτο Θεσσαλονίκης και τον Όμιλο Κοινωνικού Φύλου & Σεξουαλικότητας και με την υποστήριξη του Γενικού Προξενείου Γαλλίας στην πόλη μας και του TV5Monde. Είναι εμφανής η προσπάθεια των διοργανωτών να ακολουθήσουν τα πρότυπα του Φεστιβάλ Ντοκιμαντέρ Θεσσαλονίκης, με κεντρικό θεματικό άξονα, ενότητες, μίνι αφιερώματα, μετακλήσεις, μάστερκλας, βραβεία κοινού και προπαρασκευαστικές εκδηλώσεις. Αυτό δεν είναι καθόλου κακό αρκεί να αξιοποιηθεί σωστά η πείρα από τα λάθη και τις αποτυχίες των μεγαλύτερων «αδελφών». Κώστας Καρδερίνης\nΟ Γιώργος Λάνθιμος κατά τη διάρκεια της βράβευσής του\nΑρχικά, θα πρέπει να σημειώσουμε πως διαφωνούμε σε πάρα πολλά που έχουν να κάνουν με την Ελληνική Ακαδημία Κινηματογράφου και τους Ομιχλιστές. Από εκεί και πέρα, δεν μπορούμε παρά να επικοινωνήσουμε το γεγονός ειδησεογραφικά. Έχουμε και λέμε λοιπόν: Πέντε διακρίσεις, μεταξύ αυτών της καλύτερης ταινίας και σκηνοθεσίας, απέσπασε ο «Κυνόδοντας» του Γιώργου Λάνθιμου, κατά την πρώτη απονομή των βραβείων της Ελληνικής Ακαδημίας Κινηματογράφου. Το βραβείο α’ ανδρικού ρόλου απονεμήθηκε στον Αντώνη Καφετζόπουλο, ενώ του α’ γυναικείου ρόλου στη Μίνα Ορφανού. Η τελετή απονομής πραγματοποιήθηκε το βράδυ της περασμένης Δευτέρας, στο Μέγαρο Μουσικής Αθηνών. Ιδιαίτερα συγκινητική ήταν η στιγμή που ο Θανάσης Βέγγος σηκώθηκε για να παραλάβει το Τιμητικό Βραβείο, για την προσφορά του στο χώρου του κινηματογράφου. Αναφορικά με την εκπροσώπηση της χώρας μας στα φετινά βραβεία Όσκαρ, η Ακαδημία πρότεινε τον «Κυνόδοντα». Αναλυτικά τα βραβεία έχουν ως εξής: Καλύτερης Ταινίας: «Κυνόδοντας» Σκηνοθεσίας: Γιώργος Λάνθιμος («Κυνόδοντας») Α’ Ανδρικού Ρόλου: Αντώνης Καφετζόπουλος («Ακαδημία Πλάτωνος») Α’ Γυναικείου Ρόλου: Μίνα Ορφανού («Στρέλλα») Β’ Ανδρικού Ρόλου: Χρήστος Πασσαλής («Κυνόδοντας») Β’ Γυναικείου Ρόλου: Άννα Μάσχα («Χρυσόσκονη») Ντοκιμαντέρ: «Άλλος δρόμος δεν υπήρχε» του Σταύρου Ψυλλάκη Βραβείο Ταινίας Μικρού Μήκους: «Κι εγώ για μένα» του Τζώρτζη Γρηγοράκη Πρωτοεμφανιζόμενου Σκηνοθέτη: Αργύρης Παπαδημητρόπουλος («Βank Βang») Βραβείο Σεναρίου: Γιώργο Λάνθιμος-Ευθύμης Φιλίππου («Κυνόδοντας») Βραβείο Φωτογραφίας: Μarcus Waterloo («Μαύρο λιβάδι») Βραβείο Μοντάζ: Γιώργος Μαυροψαρίδης («Κυνόδοντας») Βραβείο Μουσικής: Γιάννης Αγγελάκας («Ψυχή βαθιά») Βραβείο Σκηνογραφίας: Γιώργος Γεωργίου («Μαύρο λιβάδι» Βραβείο Ενδυματολογίας: Βασίλης Μπαρμπαρίγος («Στρέλλα») Βραβείο Μακιγιάζ: Αpolonia Β και Μαίρη Σταυρακάκη («Στρέλλα») Βραβείο Ειδικών Εφέ: Πέτρος Νούσιας («Το κακό στην εποχή των ηρώων»)\nNEXT... Την ερχόμενη Πέμπτη 13 Μαΐου, είναι να βγουν στη Θεσσαλονίκη οι εξής ταινίες: «Ρομπέν των Δασών» (Robin Hood) του Ρίντλεϊ Σκοτ με τους Ράσελ Κρόου, Κέιτ Μπλάνσετ και Γουίλιαμ Χαρτ, «Εφιάλτης στο δρόμο με τις λεύκες» (A Nightmare on Elm Street) του Σάμιουελ Μπάγιερ με τους Τζάκι Έρλι Χάλεϊ και Κάιλ Γκάρνερ, και «Φεύγω» (Partir) της Κατρίν Κορσινί με τους Κρίστιν Σκοτ Τόμας, Σέρζι Λοπέζ και Ιβάν Ατάλ. Ρομπέν των Δασών\nσινεμά KOROSHIYA 1 / ICHI THE KILLER Σκηνοθεσία: Τακάσι Μίικε Παίζουν: Ταμπανόμπου Ασάνο, Νάο Ομόρι, Σίνια Τσουκαμότο, Παολίν Σουν Διάρκεια: 129’ Ιαπωνία, Χονγκ Κονγκ, Νότιος Κορέα: 2001\nΗ τέχνη απελευθερώνει, αρθρώνει λόγο, ξεδιπλώνει άποψη, με τη φόρμα και το σενάριο λέει πολλά για πολλά, ελευθερώνει το νου και την καρδιά. Η φαντασία, ένας από τους κινητήριους μοχλούς της ίδιας της ζωής και ίσως ένα βασικό κλειδί για την κατανόησή της, μπορεί να σε στείλει στο διάολο και συνάμα να σε γαληνέψει σαν παραδείσιο ποτό. Ένα σίγουρο κομμάτι είναι πως το ζώο δεν ηρεμεί μόνο με ήρεμες εικόνες. Προσωπικά τουλάχιστον, έτσι ένοιωθα πάντα. Μπορείς να απελευθερώσεις την ένταση μέσα από την κατανάλωσή της. Έτσι, να ηρεμήσει το μέσα σου. Άλλοι πίστευαν και πιστεύουν πως αυτός που αρέσκεται σε επιθετικά ακούσματα, βαθιά ενστικτώδεις αφηγήσεις, βίαιες εικόνες, είναι κάποιος ψυχοπαθής σαν αυτούς που παρακολουθεί. Όσοι έχουν εισπράξει παρόμοια βλέμματα και φράσεις φόβου, οίκτου και συνάμα απέχθειας γνωρίζουν καλά το συναίσθημα. Και δεν είναι κανένα συναίσθημα άσχημο. Ίσως μόνο όταν είσαι αρκετά μικρός και ο «άλλος» αναρωτιέται απροκάλυπτα μπροστά σου, με δήθεν αγωνία και υποκριτική αποστροφή «μα τι θ’ απογίνει αυτό το παιδί» κι εσύ ίσως να νομίσεις για μια στιγμή πως είσαι πράγματι ανώμαλος. Κατά τα άλλα, αργότερα νοιώθεις ωραία γιατί συνήθως αυτοί αντιπροσωπεύουν το πλέον εγκεφαλικά δυσλειτουργικό, συντηρητικό κομμάτι της κοινωνίας. Είναι αυτοί που νομίζουν πως οι δολοφόνοι γεννιούνται από τις ταινίες του Ταραντίνο και όχι από τα σκατά που σπέρνει αυτή η κοινωνία σε κάθε της βήμα στο χρόνο και το χώρο. Όσοι αντιλαμβάνονται την τέχνη, τα μέσα της και τα άκρα της, την απελευθερωτική δημιουργία, που φυσικά απευθύνεται σε νοήμονες και ενήλικες, ας δουν το όργιο του Τακάσι Μίικε που ακούει στο όνομα «Ίτσι». Υπάρχουν και άλλοι που απλώς δεν θα το γουστάρουν δίχως αυτό να σημαίνει απαραίτητα πως θα του προσδώσουν διαστάσεις Μαντζουριανής πλύσεως εγκεφάλου και οδηγού για αρχάριους σαδομαζοχιστές δολοφόνους. Γι’ αυτούς να προλάβουμε το κακό και να πούμε πως το φιλμ είναι για άγρια γούστα και αν δεν αντέχουν τα στομάχια, καλύτερα να ψάξουν αλλού. Όπως και πολλά φιλμ του Ιάπωνα Μίικε, πραγματεύει την απόλυτη ενσάρκωση του ασιατικού εξτρίμ. Βέβαια, ο Μίικε δεν είναι άγνωστος και τα τελευταία χρόνια έχει απασχολήσει αρκετά το σινεφίλ κοινό. Έχει βλέμμα τραχύ αλλά και γραφικό. Αισθητική άλλοτε κυνική που αποκρούει τις ευαισθησίες και άλλοτε πολύ υπερβολική, υπερβατική, σχεδόν γελοιογραφική. Γραφικά γκροτέσκα. Στοιχεία που όλα τους ενυπάρχουν μέσα στον «Ίτσι». Είναι η ιστορία ενός γκάνγκστερ που αναζητά τα ίχνη του αφεντικού του, άρχοντα της Γιακούζα. Αυτή όμως είναι μόνο η αρχή. Το στόρι ξεφεύγει πολύ. Βασανιστήρια, σαδομαζοχισμός, υπέρμετρη βία, βιασμοί, ακρωτηριασμοί. Όργιο δηλαδή. Όμως, μετά το αρχικό σοκ και τρεις ή τέσσερις σεκάνς πολύ συγκεκριμένες, το φιλμ έχει μια κόμικ υφή. Ένα ύφος πολύ αλλοπρόσαλλο για να σε επηρεάσει τελικά ως σοκ και μόνο. Κατασκευαστικά έχουμε πολύ άρτια σκηνογραφία και εφέ, περίτεχνο μοντάζ, σκηνοθεσία ευφάνταστη, περιγραφική, επαγγελματική. Πιάνει το σφυγμό της ιστορίας, αφηγείται αποστασιοποιημένα. Να πούμε επίσης πως το φιλμ είναι πολυβραβευμένο, βασισμένο στο ομώνυμο μάνγκα και έναν βασικό ρόλο ερμηνεύει ένας άλλος αγαπημένος σκηνοθέτης, ο Σίνια Τσουκαμότο. Σχιζοφρενικό καλτ αποκλειστικά για οπαδούς. Αρρωστούργημα. Καλές ανατριχίλες. Αλέξανδρος Μιλκίδης\nΚινηματογραφική λέσχη Solaris Η κινηματογραφική λέσχη Solaris συνδιοργανώνει με το Μουσείο Κινηματογράφου Θεσσαλονίκης προβολές κλασικών κινηματογραφικών ταινιών. Θα γίνουν έξι προβολές και, μετά τις καλοκαιρινές διακοπές, αυτές θα συνεχιστούν με νέα θεματική. Η παρούσα θεματική είναι «Κλασικός ιαπωνικός κινηματογράφος». Μετά από τις προ-\nβολές θα ακολουθεί συζήτηση με το κοινό που θα συντονίζει ο κριτικός-θεωρητικός του κινηματογράφου, Γιάννης Φραγκούλης. Οι προβολές θα ξεκινήσουν από το Τόκιο και θα τελειώσουν σ’ αυτό, με ταινίες από διαφορετικούς σκηνοθέτες που έχουν σημαδέψει τόσο τον ιαπωνικό όσο και τον παγκόσμιο κινηματογράφο. Σε αυτό το πρόγραμμα δείχνονται οι κυριότερες τάσεις του ιαπωνικού κινηματογράφου και τα κυριότερα ρεύματα που χαρακτηρίζουν την ιαπωνική κινηματογραφία. Το πλήρες πρόγραμμα προβολών έχει ως εξής:\nΙμαμούρα Παρασκευή 21 Μαΐου: «Η ζωή της Οχάρου» του Κένζι Μιζογκούτσι Παρασκευή 28 Μαΐου: «Η αυτοκρατορία των αισθήσεων» του Ναγκίσα Όσιμα Παρασκευή 4 Ιουνίου: «Το φάντασμα της λίμνης» του Γιοσιχίρο Ιτσικάβα Παρασκευή 11 Ιουνίου: «Tokyo story» του Γιαζουχίρο Όζου\nΠαρασκευή 7 Μαΐου: «Ο δολοφόνος του Τόκιο» (ΦΩΤΟ) του Ακίρα Κουροσάβα Παρασκευή 14 Μαΐου: «Η εκδίκηση είναι δική μου» του Σοχέι\nνούν στις 18:00 και η είσοδος σε αυτές είναι δωρεάν. Πληροφορίες και αναλύσεις για την κάθε ταινία μπορείτε να βρείτε στο www.cinemainfo.gr.\nΔυστυχώς δεν είναι λογοπαίγνιο: Κόκκινος τάφος... Σε διάστημα περίπου ενός έτους, η οικογένεια Ρεντγκρέιβ (Redgrave), με το επώνυμο που σημαίνει αυτό που βλέπετε στον τίτλο του κειμένου, θρηνεί τρεις θανάτους διάσημων μελών της. Πέρσι τον Μάρτιο έφυγε πρόωρα από τη ζωή, μετά από απίστευτο ατύχημα στη διάρκεια σκι, η ηθοποιός Νατάσα Ρίτσαρντσον, κόρη της Βανέσα Ρεντγκρέιβ. Ήταν 45 ετών. Τον περασμένο μήνα χάθηκε από την επάρατο νόσο ο (επίσης ηθοποιός) 70χρονος Κόριν Ρεντγκρέιβ, αδερφός της Βανέσα, ενώ στις 2 Μαΐου ήταν η ώρα της -αδερφής της Βανέσα- Λιν Ρεντγκρέιβ. Η 67χρονη ηθοποιός πάλεψε επτά χρόνια με τον καρκίνο του μαστού. Παρότι δεν γνώρισε εξαρχής την επιτυχία, όπως η περίφημη αδερφή της, έφτασε δυο φορές σε οσκαρική υποψηφιότητα. Η πρώτη ήταν με τον ομώνυμο πρωταγωνιστικό ρόλο στο φιλμ του Σίλβιο Ναριτζάνο «Τζόρτζι, η πολυαγαπημένη» (Georgy Girl», 1966), για χάρη του οποίου έβαλε καμιά δεκαριά κιλά (!), ενώ η δεύτερη ήρθε πολλά χρόνια αργότερα, το 1998, με το «Θεοί και δαίμονες» (Gods and Monsters») του Μπιλ Κόντον. Η απόσταση είναι ενδεικτική των αυξομειώσεων της καριέρας της, ενώ αξίζει να σημειωθεί ότι για αμφότερους τους προαναφερθέντες ρόλους απέσπασε τη Χρυσή Σφαίρα. Αν επιλέγαμε άλλες σημαντικές στιγμές μπροστά στην κάμερα, θα στεκόμασταν στα παρακάτω: «Το κορίτσι με τα πράσινα μάτια» (1964) σε σκηνοθεσία Ντέσμοντ Ντέιβις, με τον οποίο γύρισε και το «Δυο κορίτσια από τον Βορρά» («Smashing time», 1967). «Τα πάντα γύρω από το σεξ» (1972) του Γούντι Άλεν. «Ευτυχισμένη πόρνη» (1975), όπου υποδύεται τη διαβόητη Ξαβιέρα Χολάντερ, υπό την καθοδήγηση του Νίκολας Σγκάρο. Έπειτα από μεγάλη σιωπή, καθώς ασχολήθηκε σχεδόν αποκλειστικά με τηλεσειρές, αλλά έπαιξε και μικρής διάρκειας χαρακτήρες σε ταινίες (ξεχωρίζει από δαύτα ως σύζυγος του «Σολίστα» στο «Shine» του Σκοτ Χικς), οι «Θεοί και δαίμονες» την επανέφεραν στο προσκήνιο. Έτσι τη θυμήθηκε ο Τζον Σλέσιντζερ για το κακό «The Next Best Thing» (2000) και την ανακάλυψε στο εξαιρετικό «Spider» ο Ντέιβιντ Κρόνενμπεργκ (2002). Τέλος, μαζί με την ανιψιά της Νατάσα Ρίτσαρντσον, την είδαμε πιο πρόσφατα στην «Κοντέσα της Σαγκάης» το 2005, σε μια μάλλον αδύνατη στιγμή του Τζέιμς Άιβορι... Δημοσθένης Ξιφιλίνος\nΟι προβολές θα γίνονται στην κινηματογραφική αίθουσα του Μουσείου Κινηματογράφου Θεσσαλονίκης, στο Λιμάνι, θα ξεκι-\nσινεμά Τι γίνεται εκεί και βγάζουν τις ταινίες δυο-δυο; Πρώτη φορά το είχα παρατηρήσει με το Χριστόφορο Κολόμβο και τις δυο ταινίες που κυκλοφόρησαν σχεδόν ταυτόχρονα (η δεύτερη με Μπράντο και Χωραφά βυθίστηκε στα αζήτητα), αλλά τουλάχιστον τότε συμπληρώνονταν τα 500 χρόνια από το πρώτο επίσημο υπερατλαντικό ταξίδι... Τώρα; «Defendor» και «Kick-Ass», το πρώτο προηγείται του δευτέρου αν και δεν βρήκε διανομή στις ελληνικές αίθουσες. Ένας ντροπαλός μοναχικός άντρας με ελαφριά καθυστέρηση (όχι μεγαλύτερη από αυτή του μέσου αποβλακωμένου) έχει ένα alter-ego με μπάσα φωνή και βαρύγδουπες ατάκες: φοράει μια μαύρη στολή, σκαρώνει ένα D με κολλητική ταινία και αυτοαποκαλείται Defendor, προστάτης των αδυνάμων, υπερασπιστής των ταπεινών. Προφανώς δεν έχει καμία σούπερ δύναμη και συχνά πυκνά τρώει το ξύλο της αρκούδας, αλλά η αλήθεια είναι ότι έχει κάνα δυο άσσους στο μανίκι του και μερικά έξυπνα κολπάκια για να ξεγλιστράει από δύσκολες καταστάσεις. Ο μεγάλος του στόχος είναι να πιάσει έναν μεγαλέμπορο ναρκωτικών και σ’ αυτό θα τον βοηθήσει μια μυθομανής ναρκομανής πόρνη που συμπαθεί τον κακόμοιρο Defendor. Ο εξαιρετικός Γούντι Χάρελσον στο ρόλο του Defendor αν και καταφεύγει σε διάφορες μανιέρες συνήθεις του ερμηνευτικού του στιλ, στήνει με πολύ κέφι κι ευρηματικότητα το προφίλ του... σούπερ ήρωα και δίνει πατήματα στο όλο εγχείρημα. Αντίπαλο δέος, ο άλλος μανιερίστας, ο Ελίας Κοτέας, που όσο μεγαλώνει τόσο περισσότερο μοιάζει με κλώνο του Ρόμπερτ Ντε Νίρο. Τέλος πάντων, ας αφήσουμε στην άκρη τους ηθοποιούς και ας πάμε στο ζουμί. Η ιδέα είναι καλή κι έχει ψωμί. Γέννημα θρέμμα της Αμερικής, χώρα των\nΗΡΩΑΣ ΚΑΤΑ ΦΑΝΤΑΣΙΑΝ! (DEFENDOR) Σκηνοθεσία: Πίτερ Στέμπινγκς Παίζουν: Γούντι Χάρελσον, Κατ Ντένινγκς, Ελίας Κοτέας, Σάντρα Ο Καναδάς, ΗΠΑ, Μεγάλη Βρετανία: 2009 Διάρκεια: 97’\nκόμικ και των σούπερ ηρώων-αντανάκλαση της μεγάλης υπερδύναμης που επιβάλλει το νόμο στον κόσμο, παίζει με την οικουμενική φαντασίωση του ατόμου, της απόκτησης υπερδυνάμεων ώστε να δώσει μερικές ξυλιές στα οπίσθια όσων το αξίζουν. Αυτή ακριβώς η φαντασίωση, όμως, είναι το πλασίμπο, ο ανασταλτικός παράγοντας της πραγματικής αντίδρασης ή η έκφραση αδυναμίας να σταθούμε αντιμέτωποι με τον κόσμο. Δεν χρειάζονται μασκαρέματα για να αποκτήσουμε φωνή ούτε θαύματα. Η φωνή υπάρχει, το ίδιο και η πιο δύστροπη λέξη στην ιστορία της ανθρώπινης λαλιάς, το «όχι», λέξη αντιδραστική και συνάμα επαναστατική, λέξη αψυχολόγητη και ακαλούπωτη. Το γιατί δεν χρησιμοποιούμε τη φωνή μας, αυτό είναι το μεγάλο ερώτημα, η ερώτηση του ενός εκατομμυρίου όπως θα έλεγε κάποιος, που θα έπρεπε να προσπαθήσουμε να απαντήσουμε μπροστά σ’ έναν καθρέφτη. Μέχρι τότε, θα έχουμε τον συμπαθή Defendor σαν άλλος Δον Κιχώτης, να σκαλίζει τις πληγές μας, να παίζει με τον πόνο μας και τη μιζέρια μας... Αξιολόγηση: ***\nΑΓΑΠΗΜΕΝΕ ΜΟΥ ΤΖΟΝ ΚΑΠΟΤΕ ΣΤΗ ΡΩΜΗ\nΣΥΝΕΧΙΖΟΝΤΑΙ ΠΡΟΣΚΥΝΗΜΑ ΣΤΗ ΛΟΥΡΔΗ\nGAINSBOURG ΤΟ ΜΥΣΤΙΚΟ ΣΤΑ ΜΑΤΙΑ ΤΗΣ\nΘερινοί ΝΑΤΑΛΙ (2310 829457): Λευκή κορδέλα (21.10) Χειμερινοί ΑΡΙΣΤΟΤΕΛΕΙΟΝ (2310 262051): θέατρο: «Η χαρτοπαίχτρα» ΒΑΚΟΥΡΑ (2310 233665): Αίθουσα 1: Γυναίκες χωρίς άνδρες (19.00 – 21.00 – 23.00), Αίθουσα 2: Το γάλα της θλίψης (19.00 – 21.00 – 23.00) ΚΟΛΟΣΣΑΙΟΝ (2310 834996): θέατρο: «Χαμάμ γυναικών» ΜΑΚΕΔΟΝΙΚΟΝ (2310 261727): Το μυστικό στα μάτια της (18.45 – 21.00 – 23.10) ΟΛΥΜΠΙΟΝ (2310 378404): Αίθουσα 1: Προσκύνημα στη Λούρδη (18:30/ Πέμπτη με Σάββατο: 18.30 – 20.30), Gainsbourg (23:00/ Κυριακή με Τετάρτη: 20.30 – 23.00), Αίθουσα 2: Αφιέρωμα: 12ο Πολιτιστικό Πανόραμα Θεσσαλονίκης για την Ομοφυλοφιλία - Διαφυλετικότητα ΡΑΔΙΟ ΣΙΤΥ (2310 819153): θέατρο: «Ο μπακαλόγατος» ΦΑΡΓΚΑΝΗ (2310 960063): Αόρατος συγγραφέας (18.30 – 20.45 – 23.00) Πολυκινηματογράφοι\nΠΛΑΤΕΙΑ ODEON (Πληροφορίες: 2310 290290/ Κρατήσεις: 801 11 60000/ on-line: www.i-ticket.gr): Αίθουσα 1: Ανθρώπινη εμπειρία (Κυριακή: 12.30), Iron Man 2 (18.00 - 20.40 - 23.20/ Κυριακή: 15.20 - 18.00 - 20.40 - 23.20), Αίθουσα 2: Kick-Ass (17.30 – 20.00 – 22.30), Αίθουσα 3: Ο μικρός Νικόλας (Κυριακή: 13.00 - 15.30), Τη νύχτα που χάθηκαν τα αστέρια (17.40 - 20.20 - 23.00), Αίθουσα 4: Πώς να εκπαιδεύσετε το δράκο σας (μεταγλωττισμένη: 18.30/ Σάββατο: 16.20 - 18.30/ Κυριακή: 12.00 - 14.10 - 16.20 - 18.30), Υποψία (20.50 – 23.10), Αίθουσα 5: Ραντεβού για παντρεμένους (17.00 – 19.00 – 21.00 – 23.00), Αίθουσα 6: Επικηρύσσοντας την πρώην (17.20 – 19.40 – 22.00), Αίθουσα 7: Αγαπημένε μου Τζον (18.20 – 20.30 – 22.40), Αίθουσα 8: Σιωπηλός εχθρός (18.10 – 20.20 – 22.30) STER ΜΑΚΕΔΟΝΙΑ (τηλ. 801 801 7837/ από κινητό: 210 2371000): Αίθουσα 1: Ραντεβού για παντρεμένους (18.50 – 20.40 – 22.30/ Παρασκευή: 18.50 – 20.40 – 22.30 – 00.20/ Σάββατο: 12.50 – 14.50 – 16.50 – 18.50 – 20.40 – 22.30 – 00.20/ Κυριακή: 12.50 – 14.50 – 16.50 – 18.50 – 20.40 – 22.30), Αίθουσα 2: Πώς να εκπαιδεύσετε το δράκο σας (μεταγλωττισμένη: 18.00 – 20.00/ Σάββατο και Κυριακή: 12.00 – 14.00 – 16.00 – 18.00 – 20.00), Iron Man 2 (22.00/ Παρασκευή και Σάββατο: 22.00 – 00.30), Αίθουσα 3: Ο μικρός Νικόλας (18.15/ Σάββατο και Κυριακή: 12.15 – 14.15 – 16.15 – 18.15), Iron Man 2 (22.10 – 23.00), Αίθουσα 4: Το τελευταίο τραγούδι (Σάββατο και Κυριακή: 11.00 – 13.50 – 16.40), Υποψία (19.00 – 21.10 – 23.10), Αίθουσα 5: Oceans (μεταγλωττισμένη/ Σάββατο και Κυριακή: 12.20 – 14.20 – 16.20), Iron Man 2 (18.20 – 21.00 – 23.40), Αίθουσα 6: Πώς να εκπαιδεύσετε το δράκο σας (μεταγλωττισμένη/ Σάββατο και Κυριακή: 11.40 – 13.40 – 15.40 – 17.40), Iron Man 2 (19.40 – 22.20), Αίθουσα 7: Η πριγκίπισσα και ο βάτραχος (μεταγλωττισμένη: 18.30/ Σάββατο και Κυριακή: 12.30 – 14.30 – 16.30 – 18.30), Επικηρύσσοντας την πρώην (20.30), Σιωπηλός εχθρός (22.45/ Παρασκευή και Σάββατο: 22.45 – 00.45), Αίθουσα 8: Πώς να εκπαιδεύσετε το δράκο σας (σε 3D/ μεταγλωττισμένη/ Σάββατο και Κυριακή: 11.10 – 13.10 – 15.10 – 17.10), Η Τιτανομαχία (σε 3D: 19.10 – 21.20 – 23.30/ Πέμπτη, Τρίτη και Τετάρτη: 21.20 – 23.30), Αίθουσα 9: Iron Man 2 (18.50 – 21.30/ Σάββατο και Κυριακή: 13.30 – 16.10 – 18.50 – 21.30), Kick-Ass (Παρασκευή και Σάββατο: 00.00), Αίθουσα 10: Κάποτε στη Ρώμη (19.45 – 21.45 – 23.50/ Σάββατο και Κυριακή: 13.45 – 15.45 – 17.45 – 19.45 – 21.45 – 23.50), Αίθουσα 11: Αγαπημένε μου Τζον (18.10 – 20.10 – 22.10/ Παρασκευή: 18.10 – 20.10 – 22.10 – 00.10/ Σάββατο: 12.10 – 14.10 – 16.10 – 18.10 – 20.10 – 22.10 – 00.10/ Κυριακή: 12.10 – 14.10 – 16.10 – 18.10 – 20.10 – 22.10) STER CITY GATE (τηλ. 801 801 7837/ από κινητό: 210 2371000): Αίθουσα 1: Ραντεβού για παντρεμένους (19.30 – 21.30 – 23.30/ Σάββατο και Κυριακή: 11.30 – 13.30 – 15.30 – 17.30 – 19.30 – 21.30 – 23.30), Αίθουσα 2: Αγαπημένε μου Τζον (19.10 – 21.15 – 23.20/ Σάββατο και Κυριακή: 12.30 – 14.50 – 17.00 – 19.10 – 21.15 – 23.20), Αίθουσα 3: Η πριγκίπισσα και ο βάτραχος (μεταγλωττισμένη/ Σάββατο και Κυριακή: 12.10 – 14.10 – 16.10), Iron Man 2 (18.20 – 21.00 – 23.40), Αίθουσα 4: Πώς να εκπαιδεύσετε το δράκο σας (μεταγλωττισμένη: 18.20/ Σάββατο και Κυριακή: 12.20 – 14.20 – 16.20 – 18.20), Η Τιτανομαχία (20.20 – 22.30), Αίθουσα 5: Πώς να εκπαιδεύσετε το δράκο σας (μεταγλωττισμένη/ Σάββατο και Κυριακή: 11.50 – 13.50 – 15.50 – 17.50), Επικηρύσσοντας την πρώην (19.50 – 22.00), Αίθουσα 6: Oceans (μεταγλωττισμένη/ Σάββατο και Κυριακή: 11.00 – 13.00 – 15.00), Iron Man 2 (17.00 – 19.40 – 22.20), Αίθουσα 7 (V.I.P.): Το τελευταίο τραγούδι (18.40 – 20.50/ Σάββατο και Κυριακή: 11.15 – 14.00 – 16.30 – 18.40 – 20.50), Σιωπηλός εχθρός (23.00)\nVILLAGE COSMOS (2310 499999) Αίθουσα 1: Η πριγκίπισσα και ο βάτραχος (μεταγλωττισμένη: 15.30/ Σάββατο και Κυριακή: 11.10 – 13.10 – 15.30), Επικηρύσσοντας την πρώην (17.40 – 20.10 – 22.30), Kick-Ass (00.40), Αίθουσα 2: Πώς να εκπαιδεύσετε το δράκο σας (μεταγλωττισμένη: 15.20/ Σάββατο και Κυριακή: 11.20 – 13.20 – 15.20), Το τελευταίο τραγούδι (17.20 – 19.30), Σιωπηλός εχθρός (22.10 – 00.30), Αίθουσα 3: Πώς να εκπαιδεύσετε το δράκο σας (μεταγλωττισμένη: 16.20/ Σάββατο και Κυριακή: 12.10 – 14.10 – 16.20), Αγαπημένε μου Τζον (18.40 – 21.10 – 23.20), Αίθουσα 4: Ραντεβού για παντρεμένους (16.10 – 18.10 – 20.00 – 21.50 – 23.40/ Σάββατο και Κυριακή: 12.10 – 14.20 – 16.10 – 18.10 – 20.00 – 21.50 – 23.40), Αίθουσα 5: Η Τιτανομαχία (σε 3D: 15.40 – 17.50 – 19.50/ Σάββατο και Κυριακή: 11.30 – 13.30 – 15.40 – 17.50 – 19.50), Avatar (σε 3D: 22.00), Αίθουσα 6 (max screen): Βρέχει κεφτέδες (σε 3D/ μεταγλωττισμένη/ Σάββατο και Κυριακή: 12.00), Iron Man 2 (16.30 – 19.00 – 21.30 – 00.00/ Σάββατο και Κυριακή: 14.00 – 16.30 – 19.00 – 21.30 – 00.00), Αίθουσα 7: Πώς να εκπαιδεύσετε το δράκο σας (μεταγλωττισμένη: 16.40 – 18.30/ Σάββατο και Κυριακή: 12.40 – 14.40 – 16.40 – 18.30), Iron Man 2 (20.40 – 23.10), Αίθουσα 8: Iron Man 2 (17.10 – 19.40 – 22.20 – 00.50/ Σάββατο και Κυριακή: 12.20 – 14.50 – 17.10 – 19.40 – 22.20 – 00.50), Αίθουσα 9 (Gold Class): Ραντεβού για παντρεμένους (20.00 – 21.50/ Παρασκευή: 20.00 – 21.50 – 23.40/ Σάββατο: 18.10 – 20.00 – 21.50 – 23.40/ Κυριακή: 18.10 – 20.00 – 21.50), Αίθουσα 10 (Gold Class): Iron Man 2 (19.40 – 22.20/ Σάββατο και Κυριακή: 17.10 – 19.40 – 22.20)\nΑΝΔΡΙΑΝΟΥΠΟΛΕΩΣ 18 ΕΒΔΟΜΑΔΙΑΙΑ ΕΠΙΘΕΩΡΗΣΗ ΚΙΝΗΜΑΤΟΓΡΑΦΟΥ - ΛΟΙΠΩΝ ΘΕΑΜΑΤΩΝ & ΠΟΙΟΤΗΤΑΣ ΖΩΗΣ ΤΗΣ ΘΕΣΣΑΛΟΝΙΚΗΣ πληροφορική πληροφορική 6 Μ...


Πύλαρος: Έντονη μυρωδιά χλωρίου στο νερό – Τι απαντά η ΔΕΥΑΚ – Voutospress Kefalonia\nΠύλαρος: Έντονη μυρωδιά χλωρίου στο νερό – Τι απαντά η ΔΕΥΑΚ\nΠολλά παράπονα για έντονη μυρωδιά χλωρίου στο νερό είχαμε από την Πύλαρο και συγκεκριμένα από περιοχές όπως η Αγ. Ευφημία και τα Αντυπάτα. Κάτοικοι παραπονιούνται ότι η μυρωδιά του χλωρίου ήταν ασυνήθιστα έντονη και μάλιστα, όπως ας είπαν, αδυνατούσαν να χρησιμοποιήσουν το νερό ακόμα και για μαγείρεμα.\nΤι απαντά η ΔΕΥΑΚ\nΘέσαμε το πρόβλημα στον πρόεδρο της ΔΕΥΑΚ Νίκο Ανουσάκη και απάντησε ότι γίνεται χλωρίωση από αυτόματο χλωριωτή, ανάλογα με τη ροή του νερού. Η διαδικασία αυτή επαναλαμβάνεται κάθε περίπου 6 μήνες και υπάρχουν συχνά παράπονα για τις πρώτες 2-3 μέρες μετά τη χλωρίωση.\nΡωτήσαμε τον κ. Ανουσάκη μήπως υπάρχει κάποιο πρόβλημα στο μηχάνημα και εκλύεται περισσότερο χλώριο απ’ ότι πρέπει.\nΕκείνος απάντησε ότι τέτοιου είδους παράπονα είναι συνηθισμένα σε ολόκληρη την Κεφαλονιά και ότι η χλωρίωση γίνεται με τα κατώτερα αποδεκτά επίπεδα χλωρίου και ότι δεν ενέχει κανέναν κίνδυνο για την δημόσια υγεία.\nΠάντως πρόσθεσε ότι θα πραγματοποιηθεί έλεγχος για προληπτικούς λόγους.\nΠυρκαγιά ανάμεσα Ρατζακλί – Σκάλα 31/7/2017 ΤΥΧΑΙΟ ;\nΕΚΑΨΕ 25 ΣΤΡΕΜΜΑΤΑ ΔΑΣΙΚΑ και είναι υπο μερικό έλεγχο !!! Φωτιά έχει ξεσπάσει στην περιοχή…\nΕορτάστηκε η Ημέρα της Αστυνομίας και Αγίου Αρτεμίου στο Αργοστόλι\nH «Ημέρα της Αστυνομίας» και η μνήμη του Προστάτη του Σώματος Μεγαλομάρτυρα Αγίου Αρτεμίου εορτάστηκε…


Nastazia & Friends στο Αστικόν - Visit Kythera\nNastazia & Friends στο Αστικόν\nΠΛΗΡΟΦΟΡΙΕΣΕκδηλώσειςNastazia & Friends στο Αστικόν\t11/07/2013\tΤην αγαπημένη μας τραγουδίστρια Ναστάζια Μπέικοφ καλωσορίζει το Αστικόν στα Κύθηρα για 4 μοναδικές συναυλίες ξεκινώντας στις 11 Ιουλίου όπου η καλλιτέχνης θα μας ταξιδέψει στα διάσημα Jazz τραγούδια που γράφουν ιστορία απο το 1920 μέχρι σήμερα. Για το ταξίδι αυτό οι εξαιρετοι μουσικοί που θα μας παρασύρουν από το Swing ώς το Boogie είναι ο Νίκος Δρογώσης στο πιάνο και ο Ολλάνδός Ian Holland στο κλαρίνο!Μείνετε συντονισμένοι στο Visit Kythera για πληροφορίες για τις επόμενες συναυλίες.Πέμπτη 11 Ιουλίου 2013 και ώρα 22.30. Για κρατήσεις τηλ. 27360.33141. Είσοδος Ελεύθερη Βιογραφικό Η Ναστάζια Μπέικοφ υποστηρίζει ότι η ζωή είναι ένα Jazz φαινόμενο. Eίναι αυτοδίδακτη μουσικός από καλλιτεχνική οικογένεια, με σπουδές Μουσικής Τεχνολογίας και Ακουστικής. Η Ella Fitzgerald και το Swing είναι για κείνην οι μεγάλοι δάσκαλοι της αισιοδοξίας και η Γιορτή της Μουσικής το ελιξίριο της ζωής της. Εμπνέεται από τα Κύθηρα και τις swing σπείρες της εικαστικού Βασιλική Σαργολόγου. Αποτελεί μεγάλη τιμή για εκείνην να βρίσκεται το καλοκαίρι αυτό στον πιό μυθικό τόπο που έχει γνωρίσει και να μας ταξιδεύει σε αγαπημένες μελωδίες και ηχοχρώματα. Οι βασικοί τις συνεργάτες είναι η Big Band των Μουσικών Συνόλων του Δήμου Αθηναίων και τα σχήματα Nastazia & The Jazzuars και Human. Περισσότερες Πληροφορίες: www.nastazia.eu\tΔείτε όλα τα νέα


24o Διεθνές Φεστιβάλ Χορού Καλαμάτας: Ημέρα 3η - Messinia Live\nΜε την παράσταση HOME του Akira Yoshida στην Κεντρική Πλατεία της Καλαμάτας και τις παραστάσεις Transfiguration του Olivier de Sagazan και Free Fall της Compania Sharon Fridman, ολοκληρώθηκε η χθεσινή, δεύτερη μέρα του Φεστιβάλ. Τη σκυτάλη παίρνουν σήμερα οι Peter Jasko, Cie Circoncentrique, Ultima Vez / Wim Vandekeybus.\nΕιδικότερα το πρόγραμμα για την τρίτη μέρα του Φεστιβάλ, διαμορφώνεται ως εξής:\nPeter Jasko 18\n«To 18 είναι ένα μικροσκοπικό μανιφέστο αφιερωμένο στην ελευθερία της έρευνας και στη διαχρονική εξάσκησή μου στο χορό. Θέλω να γιορτάσω το βάθος της κίνησης αφουγκραζόμενος την κάθε στιγμή.» Peter Jasko\n(η παράσταση επαναλαμβάνεται τη Δευτέρα 16 Ιουλίου, ώρα 21:00)\n18.30 & 22:00\nΤο Go Figure Out Yourself αποτελεί μια αναμέτρηση με το κοινό σε μη προετοιμασμένο χώρο. Πέντε διαφορετικά πρόσωπα σου δείχνουν έναν τόπο όπου οι σκέψεις σου διαμορφώνονται απλά και μόνο παρακολουθώντας και ακούγοντας τους άλλους. Με την υπόκρουση λέξεων, μουσικής και χορού, καλείσαι να παραδοθείτε σε μιαν απρόσμενη και συναρπαστική διαδρομή. Και στην εξουσία του ματιού. Σε κοντινό πλάνο.\nRelated Items:24ο Διεθνές Φεστιβάλ Χορού Καλαμάτας, Cie Circoncentrique, HOME του Akira Yoshida, Peter Jasko, Transfiguration του Olivier de Sagazan και Free Fall της Compania Sharon Fridman, Ultima Vez / Wim Vandekeybus, Λίντα Καπετανέα, ΣΗΜΑΝΤΙΚΑ


Ο Σωτήρης Δεμπόνος, ένα βινύλιο και το soundtrack της «Άλυτης» | Athens Voice\nΟ συνθέτης της μουσικής που συνοδεύει την πρώτη μεγάλου μήκους ταινία του Μίνωα Νικολακάκη «Άλυτη» που θα δούμε αύριο στις αίθουσες εξηγεί πώς προέκυψε η συνεργασία\nΟ συνθέτης Σωτήρης Δεμπόνος μιλάει για τη μουσική της ταινίας «Άλυτη» του Μίνωα Νικολακάκη στην ATHENS VOICE\nΈνα μαγικό παραμύθι στην κόψη: εκεί που ο αληθινός κόσμος συναντά το εσωτερικό μας σύμπαν. Ο συνθέτης της μουσικής που συνοδεύει την πρώτη μεγάλου μήκους ταινία του Μίνωα Νικολακάκη «Άλυτη», Σωτήρης Δεμπόνος, μας μίλησε λίγο πριν την πρεμιέρα της ταινίας στους ελληνικούς κινηματογράφους, την Πέμπτη 10 Σεπτεμβρίου.\nΣε πρωτοσυνάντησα στου «Χάρου τα δόντια», τον πρώτο σου δίσκο/soundtrack για τη Hitch-Hyke. Έχουν περάσει 25 χρόνια από τότε. Τι έχει μείνει σταθερό και τι έχει αλλάξει στη μουσική σου προσέγγιση ως προς τον κινηματογράφο;\nΠαραμένει σταθερή η άποψή μου ότι η μουσική δεν πρέπει να υπάρχει για να «υπηρετήσει» την εικόνα. Πρέπει να υπάρχει για να προσφέρει, όχι για να προσφερθεί. Μπορεί ενδεχομένως να βοηθήσει να καλυφθούν κάποιες αμηχανίες ή πλατειασμοί. Αλλά κυρίως υπάρχει για να υπηρετήσει την σκηνοθετική κατεύθυνση και, αν τα καταφέρει, να δημιουργήσει ένα ακόμα επίπεδο και να λειτουργήσει αντιστικτικά. Μετά από 25 χρόνια βέβαια υπάρχει εμπειρία, μεγαλύτερος πλούτος ηχοχρωμάτων ή διαφορετικών τεχνικών. Αλλά η βασικές προσεγγίσεις παραμένουν αναλλοίωτες.\nΠώς προέκυψε η συνεργασία σου με τον Μίνωα Νικολακάκη στην «Άλυτη»;\nΤο 2007 η Puzzlemusik εξέδωσε ένα 10ιντσο βινύλιο με το τίτλο Film Musik, που βασιζόταν σε υλικό που είχα συνθέσει για μία μεγάλου μήκους ταινία στην οποία τελικά δεν χρησιμοποιήθηκε. Ο Μίνως Νικολακάκης, ως μουσικόφιλος στο όριο του συλλέκτη, βρήκε το βινύλιο σε δισκοπωλείο, το αγόρασε χωρίς να με γνωρίζει και θεώρησε ότι το κλίμα αυτής της μουσικής ταιριάζει στην Άλυτη. Αυτή ήταν η αιτία και αφορμή της συνεργασίας μας. Παρεμπιπτόντως, θα αναφέρω εδώ και τη μεγαλύτερη δυσκολία που αντιμετώπισα στην μουσική της Άλυτης: Αφ’ ενός έπρεπε να βάλω τον Μίνωα σε ένα διαφορετικό κλίμα, αφ’ ετέρου να αποσυνδεθώ εγώ ο ίδιος αισθητικά από μία δική μου κινηματογραφική μουσική, που είχε φτιαχτεί για μία άλλη ταινία και που παραδόξως ταίριαζε και με την «Άλυτη» στις λίγες σκηνές που ενδεικτικά την είχε χρησιμοποιήσει ο Μίνωας.\nΤι σε γοήτευσε πιο πολύ στην «Άλυτη»;\nΟ συγκερασμός μιας ταινίας μυστηρίου σε ένα απομονωμένο περιβάλλον, με μία ερωτική ιστορία βασισμένη σε έναν από τους κλασσικότερους μύθους: Τα υπερφυσικά χαρακτηριστικά μιας δρυάδας από τη μια μεριά και τον ορθολογισμό ενός γιατρού από την άλλη.\nΤο ότι ο πρωταγωνιστής της ταινίας είναι γιατρός, παίζει κάποιον ρόλο στη σχέση σου με την ταινία, καθώς έχεις κι εσύ σπουδάσει Ιατρική;\nΚαθόλου, ούτε μου πέρασε από το μυαλό. Γενικά την ενασχόλησή μου με την Ιατρική και την αντίστοιχη με την Μουσική τις κρατάω ξέχωρες, λίγο στεγανοποιημένες. Όχι γιατί θεωρώ κακό το αντίθετο, αλλά γιατί έτσι λειτουργώ καλύτερα. Μόνο στον προηγούμενο δίσκο μου το Blue Nevus λίγο τα ανακάτεψα καθώς στο lay-out είχε χρησιμοποιηθεί μία φωτογραφία ενός Blue Nevus όπως φαίνεται στο μικροσκόπιο και οι τίτλοι των tracks του δίσκου, τα οποία χαρακτηρίζονται όλα ως Blues,είχαν επιθετικούς προσδιορισμούς εμπνευσμένους από ιατρικούς όρους, με μία χιουμοριστική διάθεση.\nΣκηνή από την ταινία «Άλυτη» του Μίνωα Νικολακάκη με πρωταγωνιστή τον ηθοποιό Προμηθέα Αλειφερόπουλο\nΈχεις ασχοληθεί και με τη μουσική για το Θέατρο. Σε ποια σημεία μοιάζει η διαδικασία σύνθεσης μουσικής για το Θέατρο με τη διαδικασία σύνθεσης μουσικής για τον Κινηματογράφο και πού διαφέρουν;\nΑν εξαιρέσεις ότι και στα δύο η μουσική είναι μία συνιστώσα ενός καλλιτεχνικού αποτελέσματος όπου συνδυάζονται πολλές τέχνες, δεν νομίζω ότι υπάρχουν πολλά κοινά. Μία ταινία είναι ήδη αποτυπωμένη. Μία θεατρική παράσταση είναι κάτι ζωντανό, κάθε μέρα λίγο διαφορετική, με τις ατυχίες και τους αυτοσχεδιασμούς της. Η μουσική έστω και ηχογραφημένη πρέπει αυτό να το λάβει υπ’ όψιν της. Να διευκολύνει παραδείγματος χάριν σκοτάδια με δύσκολες αλλαγές. Να έχει τονικότητα ή ενορχηστρώσεις που να διευκολύνουν τους ηθοποιούς όπου υπάρχει τραγούδι, πολύ περισσότερο αν είναι χορός. Να υπολογίσεις το υλικό που έχεις. Να συνεργαστείς με τους ηθοποιούς. Να προβλέψεις πιθανές αβαρίες. Η μουσική στο θέατρο κτίζεται παράλληλα με τις πρόβες. Στο κινηματογράφο έρχεται συνήθως μετά. Ας πούμε ότι είναι η διαφορά ενός ηχογραφήματος και ενός live. Νομίζω ότι η θεατρική μουσική πρέπει να παίζεται ζωντανά, όπως στο μουσικό θέατρο.\nΤο Blue Nevus ήταν μια δουλειά που δεν είχε –εμφανώς τουλάχιστον- σχέση με την εικόνα του Κινηματογράφου ή του Θεάτρου. Ποια είναι η διαφορά του να εργάζεσαι με βάση έναν οπτικό κόσμο από το να μην υπάρχει αυτός;\nΤο Ουράκας σε ποίηση του Αλέξανδρου Μοντεσάντου, που κυκλοφόρησε το 2000, όπωςκαι το οργανικό Farwest-tribal dances που ακολούθησε το 2007, επίσης δεν είχαν άμεση σχέση με σκηνική μουσική. Ο οπτικός κόσμος γίνεται άλλες φορές μια πηγή έμπνευσης κάτι που κάνει τα πράγματα πιο εύκολα κι άλλες φορές ένας δεσμευτικός οδηγός, κάτι που μπορεί να δυσκολέψει την μουσική έκφραση.\nΠάντοτε είχες διάφορα projects ανοιχτά, είτε στον κινηματογράφο, είτε στο Θέατρο, είτε με μουσικές συνεργασίες, είτε με προσωπικές δουλειές. Αυτή τη στιγμή τι έχεις στα σκαριά;\nΛίγους μήνες πριν από το soundtrack της Άλυτης κυκλοφόρησε από την Samedifference Music, καινούργιο σχετικά label υπό την αιγίδα της Inner Ear, ο πρώτος δίσκος του κουαρτέτου Farwest Mandolinistic Orchestra, στο οποίο συμμετέχω. Πέσαμε πάνω στο lockdown οπότε εκκρεμούν live και παρουσιάσεις. Δημιουργήθηκε επίσης ένα οπτικοακουστικό υλικό κατά τη διάρκεια του lockdown, συνοδευόμενο από κείμενα - αναφορές στον COVID-19, εκδόσιμο και λίγο αυτοβιογραφικό, που θέλει την τελική επεξεργασία του και το ξεσκαρτάρισμά του. Δημοσιοποιήθηκε τμηματικά στα μέσα κοινωνικής δικτύωσης, υπάρχει όλο για όποιον ενδιαφέρεται στο www.debonos.gr. Ένα ακόμα υλικό όπου χρησιμοποιώ αποκλειστικά ως πηγή μια ηλεκτροκλασσική κιθάρα περασμένη από διάφορα φίλτρα, είναι στα τελειώματά του. Τέλος έχουμε ξεκινήσει ένα project με τον Χρήστο Αλεξόπουλο της Puzzlemusik, μια μουσική συλλογή με συμμετοχή καλλιτεχνών της Puzzle, συνοδευόμενη από οπτικό υλικό. Μία πρωτότυπη και ενδιαφέρουσα δουλειά που θα αρχίσει σύντομα να δημοσιεύεται τμηματικά. Τις λεπτομέρειες ας τις κρατήσουμε για έκπληξη. Κυρίως να είμαστε υγιείς και από ιδέες δεν θα στερέψουμε. Ούτε τυχόν δυσκολίες που θα έλθουν πρέπει να μας πτοήσουν.\nΤο soundtrack της ταινίας, κυκλοφορεί αυτές τις ημέρες σε βινύλιο (limited έκδοση 100 τεμαχίων) στα ενημερωμένα δισκοπωλεία. Το soundtrack κυκλοφορεί επίσης σε CD και streaming / download σε Spotify, i-Tunes, Deezer, Tidal και πολλές άλλες ψηφιακές πλατφόρμες.\nΣωτήρης Δεμπόνος – Who is who\nΟ Σωτήρης Δεμπόνος είναι μουσικός και συνθέτης με σπουδές στην κλασσική κιθάρα και στα ανώτερα θεωρητικά στην Αθήνα. Ασχολείται συστηματικά με την σύνθεση από το 1990 καιεμφανίζεται ως εκτελεστήςαπό το 2000 σε solo συναυλίες ενώ συμμετέχει και σε σχήματα της σύγχρονης ηλεκτρικής και αυτοσχεδιαζόμενης μουσικής σκηνής. Στις solo εμφανίσεις του από το 2005 παίζει με ιδιοκατασκευασμένοηλεκτρικό μαντολινο-κίθαρο, σε συνδυασμό με Live electronics και video-art. Εχει γράψει μουσικήγια τον κινηματογράφο και το θέατρο,κυρίως για τις παραστάσεις του θεατρικού οργανισμού «ΣΤΙΓΜΗ», του οποίου είναι ιδρυτικό μέλος. Βραβεύθηκε στο Φεστιβάλ Ταινιών Μικρού Μήκους της Δράμας (1999) με το ειδικό βραβείο «ηχητικών επιτεύξεων». Το 2014 ίδρυσε την «Farwest Mandolinistic Orchestra» από κοινού με τον Στάθη Ιωάννου (ηλεκτρική κιθάρα, live electronics). Ο Σωτήρης Δεμπόνος σπούδασε Ιατρική στο πανεπιστήμιο Αθηνών. Εργάζεται στην Αθήνα και ασκεί την ειδικότητα του Παθολογοανατόμου (διαγνωστική προσέγγιση βιοψιών). Πολλές ώρες το 24ωρο παρατηρεί ιστούς περιορισμένος στο οπτικό πεδίο ενός μικροσκοπίου, εν τούτοις πιστεύει ότι τον κόσμο δεν μπορούμε να τον κατανοήσουμε, αν δεν τον ακούσουμε…